
Kiekvienas žmogaus veiksmas sukelia mažesnėje ar 
didesnėje aplinkoje atitinkamą atgarsį, kaip akmenėlis įmestas 
į vandenį sukelia bangų ratą. Paprasto žmogaus sukeltas 
bangų ratas greit išnyksta gyvenimo jūroje. Tačiau didžiųjų 
asmenybių nuveikti darbai, jų iškentėtos kovos ir pasėtos 
idėjos siekia labai toli. Jos nedingsta su tų asmenų mirtimi, 
jos praauga savo kartą ir net duoda naują kryptį visam tautos 
gyvenimui. Kaip grūdas, pasodintas į žemę, ilgainiui išauga į 
didelį medį, taip didžiųjų žmonių pradėti darbai ateities 
kartose neša gausių vaisių. Kartais savo laikų visuomenėje tie 
asmenys yra nepastebimi ar nesuprantami. Jie yra kuklūs, 
nesistengia išsiskirti, tartum prapuola savo bendradarbių tar- 
pe, bet vėliau, žiūrint į juos iš toliau, jie pasirodo visoje savo 
didybėje. 

Tokia asmenybė yra Arkivyskupas Jurgis Matulevičius. 
Didelių darbų atlikęs mūsų tautai ir Katalikų Bažnyčiai Lietu- 
voje, vienas pirmųjų kandidatų į naujųjų laikų Lietuvos 
šventuosius, jis plačiajai mūsų visuomenei vis dar yra nepa- 
kankamai žinomas. 

Ark. Jurgis Matulevičius yra mūsų vienuolijos steigėjas. 
Jo mintys ir troškimai yra mūsų veikimo gairės. Bet to mums 
neužtenka. Mes norime, kad daugiau žmonių jį pažintų, jo 
apaštalavimo dvasia alsuotų ir jo šūkiu: — rikiuokitės ir 
pasišvęskite — užsidegtų. Kadangi ankstyvesnieji leidiniai 
apie jį yra išsisėmę, todėl mūsų vienuolija, įsteigusi spaustuvę 
Guild Immaculata Press, pirmuoju savo leidiniu pasirinko šią 
O. Labanauskaitės parašytą knygelę. 


Pirmoji vienuolijos spaustuvė Lietuvoje buvo įsteigta dar 
Arkiv. J. Matulevičiui esant gyvam ir jam laiminant. Tikimės, 
kad jam užtariant Dievas laimins mūsų pradedamą darbą 
šioje šalyje. 


Nek. Pr. Švč. P. Marijos Seserys 


„RIKIUOKITĖS IR PASIšVESKITE " 


Šis šventas linkėjimas—patarimas buvo 
paskutinė a. a. ark. J. Matulevičiaus dovana ne 
tik savo kongregacijai— Tėvams Marijonams, 
bet ir visai Lietuvių Tautai. Ypač visieins 
tiems, kurie dėl Dievo karalystės įsigalėjimo 
žemėje kitiems daro gera. 

Šiuos žodžius jis ištarė pora valandų prieš 
savo mirtį ir juos reikia laikyti jo dvasinin 
testamentu. 

Šis testamentas yra labai trumpas—trum- 
piausias iš visų žymiųjų žmonių žinomų testa- 
mentų—tačiau jis ryškiausiai nusako a. a. ark. 
J. Matulevičiaus sielos troškimus. Kaip gyve- 
no, taip ir mirė—gyveno apaštalo gyvenimą, 
mirė apaštalo mirtimi. 

Iš tikro, juk be vienybės nėra stiprybės, Le 
pasišventimo gi nėra meilės dirbamam darbui. 
Be vieno ir be kito darbo vaisiai yra menki ir 
niekad neprinoksta. 

Žodžiai „Rikiuokitės ir pasišvęskite!'* yra 
iškalti ant antkapio, kuris yra Marijampolės 
parapijos bažnyčioje ir kur sudėti velionies 
žemiškieji palaikai. Jie kalba į praeivį, ragin- 
dami kovai už visa tai, kas šventa, dora, 
teisinga ir kilnu. 


JAUNYSTE - PASIRUOŠIMAS 


1. GIMTINĖ APLINKA 


„Kur bėga Šešupė, kur Nemunas teka, ten mūsų Tėvynė, 
graži Lietuva“ —dainavo Maironis, vaizdais nurodydamas 
Lietuvos vietą lietuviams ir svetimiesiems. Kodėl šį Maironio 
eilėraštį prisiminiau? Gi todėl, kad ant vienos tų upių krantų, 
būtent, Šešupės, yra išvydęs pasaulio šviesą a. a. arkivyskupas 
Jurgis Matulevičius. 


Arkivyskupo tėvų namai; čia jis gimė ir pruleido 
pirmają jaunystę. 


Sodyba 

Jo tėvų sodyba, jo gimtoji pastogė yra netoli Marijampo- 
lės miesto. Taigi, Suvalkijos lygumose . Sodyba nuo Mari- 
jampolės tik keturi kilometrai. Iš vienos jos pusės vingiuoja 
Šešupė, o iš kitos švelniai šlama Šunskų giria. 


Matulaičių ūkis nedidelis, tik 64 margai, bet žemė gera, 
derlinga, o Matulaitis darbštus ūkininkas. Jo sodybos pastatai 
tvarkingai sustatyti, stogai nenuplyšę, tvoros neišvirtusios. 
Po Matulaičių stogu nėra prabangos, bet nėra ir skurdo. 
Matulaičiai gyvena pasiturinčiai. ir tvarkingai. 


Aštuntas vaikas 


Arkivyskupo tėvai ne tik geri ir pasiturį ūkininkai, 
grynakraujai lietuviai suvalkiečiai, bet ir pamaldūs bei dori 
žmonės. Katalikų Bažnyčios įsakymai ano meto Lietuvoje 
buvo viso žmonių gyvenimo pagrindas. Tai buvo Lietuvos 
šviesos ir stiprybės šaltinis. Lietuvis kėlėsi ir gulė su malda 
lūpose. Matulaičių kaimynai liudija, kad jų šeimoje buvo 
graži šeimyninė meilė ir santaika, tvirtas, kaip Lietuvos 
ūkininkas, tikėjimas, gera širdis užklystančiam vargšui, taika 
ir sugyvenimas su kaimynais. 

Ano meto Lietuvos ūkininkų šeimos gausios. Ir Matulai- 
čiai nesudaro jokios išimties—augina skaitlingą vaikų būrį. 
Pats jauniausias—būsimasis arkivyskupas. Jis jau aštuntas 
Matulaičių vaikas. Gimė 1871 m. balandžio mėn. 13 dieną. 
Pakrikštija jį Jurgio vardu. 


Laimė trumpa... 


Jauniausias dažniausiai ir mylimiausias. Taip ir yra. 
Bet kaip trumpa jojo laimė! Jis dar tik pusketvirtų metų, o 
jau miršta jo tėvas. Ūkis ir skaitlingas vaikų būrys užgula 
motinos pečius. O ji silpnos sveikatos—beveik nuolatinis 
ligonis. Jurgiukas dažnai prie jos lovos, bet atsimintina, kad 
tai ligonio lova. Jurgį dabar globoja jo sesutė, bet ir ji tik 
12 metų už jį vyresnė. 

Tačiau šios dienos vis dar laimės dienos palyginus su 
tomis, kurios ateis jau taip greit! Motinos sveikata nestiprė- 
ja, bet silpnėja, ir ji miršta, palikdama savo jauniausią sūnų 
tik 10 metų. Jurgio laimingos vaikystės saulė visai užtemsta 
—jis visiškas našlaitis. Ir sesers globėjos jau nebėra, nes ji 
išteka ir apleidžia gimtuosius namus. Brolis Jonas, ūkio pa- 
veldėtojas, blogai rūpinasi savo jauniausiu broliu. Vaikui 

visko trūksta, net šiltų rūbų šaltą žiemą ir šiltesnio kampo 
miegoti. 

Vaikas gauna kaulų džiovą, bet niekas namie jo liga 
nesidomi. Jurgiukas ne tik našlaitis, bet ir sunkus ligonis. 
Kartais tik su kriukiais bepavaikščioja. Nors vėliau Apvaiz- 
dos siųsti žmonės padeda jam apsiginti nuo ankstyvos mirties, 
tačiau šioji liga pasilieka jo nuolatiniu gyvenimo palydovu 
ir neabejotinai veikia jo dvasinių įpročių susiformavimą. Jis 
pripranta kentėti ir niekam nesiskųsti. Jojo gyvenimas taip 
susiklostys, kad jis turės daug kentėti. Ir paguodos jis ne- 
ieškos ten, kur jos žmonės dažniausiai ieško. 


2. PASIRUOŠIMAS GYVENIMUI 


Nors ir varginga bei tamsi atrodo jauniausio Matulaičių 
sūnaus kūdikystė, tačiau Dievas išves jį į gyvenimo viršūnes. 
Per aspera ad astrae—per skausmus į garbę. 

Matulaičiai mėgina savo sūnus į mokyklą leisti. Pats 
vyriausias kiek pasimoko ir eina valsčiaus raštinėn sekreto- 
riauti. Kitas sūnus baigia visą Marijampolės gimnaziją, 
mokosi Maskvos universitete, o Nepriklausomoj Lietuvoj yra 
aukštas valdininkas. Ir jauniausią sūnų Jurgį jau tėvams 
mirus brolis Jonas pradeda leisti mokytis į Marijampolės 
pradžios mokyklą. Tačiau niekas tuo laiku į Jurgio mokslus 
čias iš namų; jo rūbai ir apavas silpni. Jis apleidžia 
pamokas, nes sušąla, pavargsta ir dažnai serga. 


Viltis šypteli... 


Brolis Andrius jau tuo laiku buvo Maskvos universi- 
tete studentas. Vasaros atostogas jis leidžia tėviškėje. Abu 
broliai gražiai susidraugauja, ir vyresnysis pastebi, kad jų 
mažiausias brolis yra gabus berniukas. Jis tada išgauna iš 
ūkį valdančiojo brolio pažadą leisti Jurgį mokytis iš jo da- 
lies, kuri jam priklauso iš ūkio. Pats gi pradeda ruošti vaiką 
į gimnaziją. 

Jurgis jau gimnazistas, bet ir vėl prasideda jam penki 

vargingi metai. Brolis nenori turėti daug išlaidų, tat Jurgiui 
nesamdo kambario Marijampolėje—jis turi vėl kasdien lan- 
kyti gimnaziją iš namų. Jis neturi pinigų reikalingoms 
knygoms nusipirkti, bet turi jas skolintis iš draugų. Skausmai 
kojoje vis didėja, jis turi apleidinėti pamokas, kas atsiliepia 
į jo mokslo pažangumą. Vienoje klasėje jis paliekamas net 
antriems metams. Jis mokosi vos tik vidutiniškai ir atrodo 
labai kuklus, suvargęs berniukas, kuriam niekas, turbūt, tada 
nepranašavo jokios šviesesnės ateities. Jurgio—gimnazisto 

. gyvenimas tikrai vargingas--medžiaginiai trūkumai, skau- 
danti koja, maža užuojautos ir šilumos namie. Galop ir 
tikrai skaudus sprendimas—penkias klases baigus, brolis ne- 
benori Jurgio leisti mokytis, nes jam atrodo, kad iš Jurgio 
mokslo nieko gero neišeis. 


Klierikas 

Bei laimė greit vėl nusišypso—atvyksta į Matulevičių 
ūkį pavieščti Jurgio pusbrolis, Kielcų (Lenkijoje) gimnazijos 
mokytojas. Jis pasiima Jurgį su savim ir leidžia jam mokytis 
to pat miesto kunigų seminarijoje. 

Vieni Jurgio vargai pasibaigia, prasideda kiti. Jis da- 
bar jau nekenčia medžiaginio skurdo, tačiau atsiranda vis 
daugiau medžiagos dvasinėms kančioms. Jojo giminaitis jau 
senai tarp lenkų gyvena ir dirba ir jau nebe Matulaičiu, bet 
Matulevičium vadinasi. Tą pat liepia padaryti ir savo brolė- 
nui. Jo širdis prieštarauja, nes jis ne bajoras, bet gryno 
lietuvio ūkininko sūnus. Bet ką jis turi daryti? Atsisakys 
paklausyti, neteks paramos. Nusileidžia savo geradariui. 

Svetima jauno klieriko širdžiai ir visa seminarijos dva- 
sia, nes jis Čia vienų vienas lietuvis—visi auklėtiniai ir 
mokytojai lenkai. Lietuviai klierikai susispietę Seinuose ir 
Kaune. Bet jis negali ten patekt, nes giminaitis geradaris iš- 
siveža jį ten, kur pats gyvena. 

Gavęs geresnes gyvenimo sąlygas, jaunas klierikas 
atsigauna ir dvasiniai—pradeda reikštis jojo gabumai. Jis 
pradeda gerai mokytis. Jis labai tvarkingas, uolus, darbštus. 
pamaldus, švelnus. Greit susigėsta jį norėjęs nuskriausti 

vienas mokytojas. o draugai lenkai nebedrįsta jam daryti 
jokių priekaištų dėl lietuviškos kilmės. 

Klierikas Jurgis Matulevičius seminarijos čia nebaigia, 
nes rusų valdžia ją uždarė. Klierikai iškriko po kitas semi- 
narijas arba pasirinko kitą gyvenimo kelią. Jurgiui Matule- 
vičiui seminarijos vadovybė pataria vykti į Varšuvos kunigų 
seminariją, nes klierikas Jurgis yra dabar vienas gabiausių 
mokinių. Jis ten ir patenka. Nauja dvasia, nauja aplinka. 
Bet klieriko Jurgio būta jau gerokai dvasiniai subrendusio, 
nes ir čia jis greit išsiskiria iš kitų savo gabumais, širdies 
kilnumu, uolumu, dvasios jėga. Vienas tuolaikinis klierikas, 
paskui nepriklausomos Lenkijos vyskupas, taip rašo apie to 
laiko klieriką Matulevičių: „1893 m. į Varšuvos dvasinę se- 
minariją įstojo du auklėtiniai, atvykę iš Kielcų seminarijos... 
Vienas jų buvo Jurgis Matulevičius. Nuo pirmos su juo susiti- 
kimo valandos mes pasijutome pagauti didelės jo inteligenci- 
jos, nepaprastų gabumų ir dvasios kilnumo. Tuojau jis užėmė 
mūsų tarpe pirmą vietą. Tylus, nepaprastai darbštus, drau- 
giškas, degąs Dievo meilės ugnimi, patraukė jis mūsų širdis. 
Mes žinojome, kad jis yra lietuvis. Mes gerbėme jo jausmus. 
jis gerbė mūsų." 

Į mokslo viršūnes 

Klierikas Matulevičius atkreipė į save dėmesį ir savo 
gabumais, ir savo darbštumu, ir savo būdo malonumu. Jį 
pamilsta kurso draugai, juo domisi profesoriai. Čia jis išbūna 
4 metus, apvainikuodamas juos aukščiausiu akademijos teikia- 
mu mokslo laipsniu; čia jis įšventinamas kunigu; čia jis su- 
brandina savo dorybes, kurios jį paskui išskyrė iš kitų ir jam 
padės tyliai išnešti labai sunkią jam gyvenime tekusią naštą. 

Po kurio laiko kun. Matulevičius gauna dar progą pagi- 
linti savo mokslo žinias Šveicarijos Friburgo universitete. Čia 
jis išmoksta vakarų Europos kalbų, kurios atkėlė jam vartus 

į pasaulio ž žiniją. Čia jis pažįsta prancūzų ir vokiečių kultūras 
ir jų įtakas Europos gyvenimui. Čia jis „atrado“ sociologiją, 
ja vėliau sužavėjo Petrapilio Akademijos studentus, iš kurių 
tarpo atgimstanti Lietuva gavo ne vieną brangų ir gabų darbi- 

ninką. Ir taip iš labai suvargusio ir liguisto Suvalkijos 
lygumų piemenuko subręsta ir išsimokslina europietiško masto 
kunigas—mokytojas. 


II KUNIGAS-—-MOKYTOJAS 


Iki tapdamas vyskupu, Jurgis Matulevičius 20 metų 
dirbo kunigo— mokytojo darbą arba dirbdamas tiesioginį 
parapijos darbą, arba mokykloje kapelionaudamas, arba 
akademijoje profesoriaudamas, arba vesdamas rekolekcijas 
kunigams bei kursus pasauliečiams. 


1. VIKARAS 


Kun. Matulevičiui vikarauti prie parapijos ilgai neteko. 
Baigęs akademiją, jis grįžta į Kielcų vyskupiją ir gauna kaimo 
parapijoje vikaro vietą. Jo gyvenimo sąlygos ten tokios blogos 
(blogas valgis ir drėgna trobelė su kiauru stogu ir sienomis), 
kad jo kaulų džiova pasireiškia vėl visu smarkumu. Jis išvyks- 
ta gydytis į Vokietiją, o iš ten mokslų tęsti į Šveicariją. Čia 
jis neturi pakankamai pinigų pragyventi, tat greit pramoksta 
prancūzų kalbos ir vikarauja prie vienos Friburgo parapijos. 
Bet ir čia jis gauna labai šaltą ir drėgną kambariuką, ir jo liga 
vėl pradeda siautėti. Šį kartą jau jis pataikė ant gero g3dy- 
tojo, kuris atspėjo jo kojos ir rankos skausmų priežastį ir 
padarydamas tada operaciją, išgelbėjo jį nuo ankstyvos mir- 
ties. Liga jam sutrukdė mokslą, bet atrodo, nesudrumstč jo 
pasiryžimų ir ramumo. Mūsų poetas ir gražių maldaknygių 
rengėjas kun. Sabaliauskas—Žalia Rūta, tada studentaudamas 
Friburge, tokį įspūdį gavo apie Matulevičių, aplankęs jį jo 
drėgname kambary: ,„Man jis pasirodė labai ramus, nedaug, 
šnekąs, gilių išmintingų didelių akių ir drauge labai meilus, 
prie kurio iš karto prisiriši ir su kuriuo iš pirmos dienos 
susidraugauji.?? 

Pabaigęs mokslą Šveicarijoje, Matulevičius sugrįžo į savo 
vyskupiją ir vėl atsidūrė kaimo parapijoj. Bet ir šį kartą neil- 

gam. Vyskupas paskiria jį į seminariją bažnytinės teisės 
dėstyti. Klierikai tuoj pamilsta savo mokytoją už aiškų dalykų 
išdėstymą. Jis jiems malonus ir dėl savo sielos skaidrumo, 
kurio juk nepaslėpsi, ypač nuo kilnumu besižavinčios jaunos 
sielos. Bet deja, ir vėl Matulevičiaus kojas rakina skausmai—- 
jis vyksta pagalbos ieškoti pas Varšuvos gydytojus. Į Kielcus 
nebegrįžta—pasilieka Varšuvoje kapelionauti. 


2. KAPELIONAS 


Bet kun. Matulevičius ir vėl neturi pakankamai pinigų 
nė geriems gydytojams, nė gerai ligoninei, nė brangiems 
vaistams. Jis patenka į skurdžią Varšuvos priemiesčio ligoni- 
nę, kur gydosi labai neturtingi žmonės. Reikia spėti, kau 
buvimas ioje ligoninėje yra sužadinęs kun. Matulevičiaus 
sieloje pasiryžimą ieškoti kelių darbininkų būklei pagerinti. 
Friburgo universitete kun. Matulevičius su socialiniais klausi- 
mais buvo apsipažinęs teoretiškai, dabar jam bus gimęs noras 
pradėti veikti praktiškai. Taip jis greit ir padarys. 


Ant mirties slenksčio... 


Bet jojo sveikatos būklė atrodo beviltiška. Jei jis negaus 
geresnių sąlygų, jo mirtis neišvengiama. Taip liudija visi tie, 
kurie žinojo apie to laiko Matulevičiaus sveikatos padėtį. 
Bet Dievo Apvaizda kitaip norėjo—Matulevičiaus sveikata 
grįžta ir jis pakyla naujiems darbams; dabar jau prasideda jo 
kelias į garbę. 

Kaip tai atsitiko? Gi šitaip. Į tą pačią ligoninę paguldė 
vieną mergaitę, kuri mokėsi grafaites Pliateraitės privatinėje 
gimnazijoje. Mergaitę pradėjo lankyti mokytojos, ir netikėtai 
iš daktaro buvo sužinota, kad dideliame vyrų kambary guli 
mirčiai rengiamas labai gabus, rimtas kunigas. Ši žinia sukrė- 
tė grafaitę Pliateraitę. Ji tuoj pasirūpino, kad kun. Matulevi- 
čius būtų perkeltas iš ligoninės į gimnazijos rūmus, į didelį 
šviesų kambarį, sujungtą su gimnazijos koplyčia. Matulevičiui 
buvo pradėta teikti kuo rūpestingiausia globa ir slaugymas. 
Nesigailčta brangiausių vaistų, rinktinio maisto—buvo daro- 

ma viskas, ką galėjo padiktuoti krikščioniška meilė. 


Grąžina suardytą ramybę 

Kun. Matulevičiaus sveikata pamažu gerėja, ir jis prade- 
da ilgėtis darbo. Čia pat yra būrys jaunimo—jis norėtų būti 
jo mokytojas. Jį pasiekė žinia, kad kaikurios mokinės pradeda 
nebeklausyti direktorės ir mokytojų, nebeatlieka religinių 
pareigų, net pradeda juoktis iš tikėjimo. Jis taip pat girdi, 
kad mokytojų ir kapeliono pastangos išblaškyti tą kvailą 
jaunimo siautėjimą neduoda vaisių. Jo globėja Pliateraitė 
tuo tarpu gauna apie kun. Matulevičiaus praeitį daugiau žinių, 
kurios visos sako, kad jos pastogėje atsiradęs kunigas nėra 
eilinis nei mokslu nei dorybėmis. Tat jojo pagalba ji nutaria 
pamėginti pataisyti pakrypusią negerovėn savo gimnazijos 
mokinių dvasią. Kun. Matulevičius pradeda dėstyti tikybos 
pamokas. Jis tada pasirodo mokinėms silpnas kūnu (dar 
tyliai kalba ir į klasę ateina kitų atvedamas), bet stiprus ir 
įtakingas savo dvasia. Tuo laiku gimnazijoje buvusios liudija, 
kad kun. Matulevičiaus pamokos tuojau mokines sudomino. 
Kapelionas pasirodė joms ramus, malonus, kantrus, mandagus 
ir, kas svarbiausia, aiškiai ir suprantamai vedąs pamokas. 
Jis net leidžia joms statyti visokius klausimus, į kuriuos atsaki- 
nėja, nerodydamas jokio nekantrumo. Ir taip pamažu 
kapeliono įtaka sklinda po auklėtinių sielas; jų „revoliucinės“ 
nuotaikos išblėsta ir gimnazijon grįžta ramumas, rimtumas 
bei gražaus darbo nuotaika. 


3. VISUOMENININKAS 
Kun. Matulevičiaus sveikata tiek pagerėja, kad jis jau 
gali pasireikšti ir už gimnazijos sienų. Dabar jis praktiškai 
pradeda domėtis socialiniu arba tais laikais vadinamu darbi- 
ninkų būklės pagerinimo klausimu. Kas jį tuo keliu eiti 
pastūmėjo? 
Idealizmas įpareigoja 


Nereikia abejoti, kad pirmasis skatintojas buvo jo idea- 

lizmas, o antrasis—patirtas ir matytas vargas. Juk dabar jis 
buvo Varšuvoje, palyginti dideliame mieste, kur daug darbi- 
ninkų, ir kur matomos jų nenupelnytai sunkios gyvenimo 
sąlygos. Socializmas (marksizmas) ir krikščionybė jau buvo 
pradėję atkaklią kovą už darbininko sielą ir kūną. Vakarų 
Europoje socialistai turėjo Markso mokslą, o krikščioniškąją 
pažiūrą į darbininkų klausimą ir visuomenės santvarką jau 
buvo išdėstęs popiežius Leonas XIII savo garsiose enciklikose. 
Nėra abejonės, kad Šveicarijos Friburge būdamas kun. Matu- 
levičius su visais tais dalykais buvo teoretiškai susipažinęs ir 
apie vykstančias kovas daug girdėjęs. Varšuvoje jau jis randa 
tais reikalais susidomėjusią lenkų katalikų inteligentiją, ypač 
kunigiją. Jau yra darbininkų draugijos. Kun. Matulevičius 
tuojau prie tų darbų prisideda ir greit iškyla į pirmąsias eiles. 
Jis dalyvauja darbininkų susirinkimuose, redaguoja jų laik- 
raštį, juos šviečia kalbėdamas ir rašydamas. Sakoma, kad jo 
veiklos dėka Varšuvos katalikų darbininkų draugijon buvo 
suburta apie 50.000 darbininkų. 


Jis nepamiršta nė intelisentų bei mokslus einančio jauni- 
mo. Lenkų katalikus studentus ir mokslus baigusius suburia 
į draugiją vardu „Atgimimas“, kuri viskuo panaši į Lietuvos 
Ateitininkus. Su katalikais studentais kun. Matulevičius pra- 
leidžia ilgas valandas, beaiškindamas jiems įvairiausius 
klausimus. 

Norėdamas paskleisti prasilavinusių žmonių tarpe baž- 
nyčios mintis apie socialinį klausimą, kun. Matulevičius 
organizuoja kursus. Juose jis skaito geriausias paskaitas. 
Tokios pai rūšies kursus jis, kun. Dambrausko—Jakšto ir kun. 
Januševičiaus padedamas, prieš pirmąjį pasaulinį karą suor- 
ganizuoja ir Kaune. 


Nemalonus smūgis 


Toje veikloje kun. Matulevičių ištinka nemalonus smūgis: 
grafas Ostrovskis praneša Apaštalų Sostui, kad kun. Matulevi- 
čius klaidingai supratęs popiežiaus enciklikų nurodymus ir 
savo darbais ir kalbomis nieku nesiskiriąs nuo socialistų. 

Kas pažįsta ano meto Vakarų Europos katalikų visuome- 
ninį—socialinį judėjimą, tam visai nenuostabu, kad toks 
dalykas galėjo įvykti. Juk kai popiežius Leonas XIII savo 
enciklika „„Rerum Novarum“ (1891 m. gegužės mėn. 15 d.) 
pasisakė už valstybės ne tik teisę, bet ir pareigą saugoti darbą 
nuo kapitalo išnaudojimo tuo tikslu leidžiamais įstatymais, 
tada visuose Europos universitetuose dar tebežydėjo ekonomi- 
nio liberalizmo pažiūros. Anksčiau minėtoje enciklikoje 
išdėstytos mintys, palyginus su tada vyravusiomis Europoje 
ekonominėmis ir socialinėmis doktrinomis, buvo labai revoliu- 
cionieriškos. Tat nieko nuostabaus, kad jos sukėlė sąmyšį ir 
katalikų protuose. Vieni suprato, nusilenkė Apaštalų Sostui 
dėkinga širdimi ir stojo už darbininko būklės gerinimą; kiti 
nusigando „naujoviškumo“ ir vienokiu ar kitokiu būdu mėgi- 
no jam priešintis. Jei tų drąsių naujovininkų tarpe buvo 
kunigų (o jų buvo daug), tai retą kurį jų „senosios kartos“ 
atstovai nemėgino skysti Romai kaip pavojingą „eretiką“. Tat 
kun. Matulevičius buvo ne pirmas ir ne paskutinis, kurį maža 
apie dalyką nusimanąs grafas paskundė Romai. Tas grafas 
tai padarė, greičiausiai, ne pikto, bet gero norėdamas. Viskas 
buvo didelis nesusipratimas, pasibaigęs kun. Matulevičiaus 
laimėjimu ir, greičiausiai, nulėmęs jo paskyrimą Petrapilio 
Akademijos profesoriumi. Tas įvykis duoda teisės drąsiai 
teigti, kad kun. Matulevičiaus praktiškoji socialinė veikla 
Varšuvoje buvo ne atsitiktinis pasismaginimas, populiarumo 
ieškojimas, bet rimtas ir nuoširdus darbas, kad jo teoretiškas 
pasiruošimas buvo gilus ir jojo pasisavintos ir skelbiamos 
pažiūros buvo katalikų Bažnyčios pažiūros. 

Išskyrus veikimą su Varšuvos darbininkais, kun. Matule- 
vičius nebeturi daugiau progos dirbti praktišką visuomeninį 
darbą. Jojo visuomeniškoji veikia vėliau besireiškia teoretiš- 
kais patarimais ir parėmimu bei paskatinimu tų, kurie atstatę 
nepriklausomą Lietuvą, ėmė tiesti jos gyvenimui pagrindus. 


Pagalba politikams 


Ark. Matulevičius-—kaip vyskupas ir vėliau arkivysku- 
į praktišką politikos darbą aktingai nesidėjo, bet jis buvo 


pas 
16 


rimtas politikas ir žinojo politikos vertę gyvenime. Ir kas čia 
nuostabaus! Juk jis buvo aukštos vertės vyskupas, gerai 
nusimanąs apie visuomeninių klausimų reikšmę Bažnyčios 
žemiškosios veiklos srity, žinąs ir savo kaip kunigo ir vyskupo 
veikimo ribas. Toks žmogus negalėjo nesidomėti politine 
veikla, nuo kurios dažnai pareina katalikų ir Bažnyčios 
likimas. 

Lietuvių katalikų politikai ark. Matulevičius yra pasitaz- 
navęs dviem svarbiais darbais: nulemdamas Lietuvių Krikšč. 
Demokratų Partijos programos turinį ir savo autoritetu 
nuramindamas beabejojančius, kad krikščionių demokratų 
partijos užsimotoji pravesti Lietuvoje žemės reforma visai 
sutinka su katalikų Bažnyčios tradicine pažiūra į nuosavybę. 

Lietuvių krikščionių demokratų partija vienu ir tuo pat 
metu kūrėsi Rusijoje revoliucijai prasidėjus ir Lietuvoje dar 
vokiečių okupacijai tebesant. Nieko nuostabaus, kad skirtin- 
gose gyvenimo sąlygose surašytos programos viena nuo antros 
skyrėsi —iš Rusijos atsivežtoji buvo daug griežtesnė. Reikėjo 
tat jas sulieti į vieną. Tą darbą turėjo atlikti 1918 m. Vilniuje 
sukviestas suvažiavimas. Viskas buvo gera, iki prieita prie 
žemės reformos—ties tuo punktu pasireiškė didelis nuomonių, 
skirtumas. Tačiau nugalėjo ne aistros, bet išmintis—sutarta 
išleisti abi programas ir leisti gyvenimui pasakyti, kuri pro- 
grama turės gyventi, o kuri mirti. Galutinė programos 
redakcija buvo palikta Centro Komitetui, o faktinasis darbas 
teko tada kairiojo sparno vadui kun. Krupavičiui. A. a. ark. 
Matulevičius tada jau buvo Vilniaus vyskupas. Kun. Krupa- 
vičius tuo reikalu nuėjo pas jį pasitarti. Štai paties kun. 
Krupavičiaus tuo reikalu liudijimas: „A. a. ark. Jurgį 
pažinau jau senai, dar tuomet, kada jis buvo paprastu kunigu, 
o aš mokytoju. Abudu esam kilę iš vieno krašto. Vasaros 
atostogų metu ne kartą tekdavo sueiti ir kalbėtis įvairiais 
Lietuvos klausimais. Jis man buvo žinomas kaip geras ir 
rimtas visuomenės klausimų žinovas. Tat ir dėl programų 
klausimo pirmiausia į jį nukreipiau savo žvilgsnį. Konferen- 
cijos darbai ir jų kryptis, pasirodė, jau jam žinomi... Su abiem 

programomis susipažinęs, jisai stojo į kairiojo sparno progra- 
mos pusę. Tą programą pradėjom ir svarstyti. Svarstymas 
truko ilgai. Kelias savaites dirbom atsidėję po kelias valandas 
į dieną. Ark. Jurgis nepasitenkino bendromis pastabomis. Jis 
kiekvieną programos punktą ėmė pagrindinai; prie kiekvieno 
naujo klausimo ištisas lekcijas skaitė: viską sprendė iš prin- 
cipų, taikė prie mūsų gyvenimo sąlygų, lygino su kitomis 
valstybėmis. Gilus teorijos žinojimas, realumas, pažangumas, 
savo krašto meilė ir jo pažinimas, atsidėjimas, dėstymo būdas, 
nuoširdus reikalu susirūpinimas-—mane visą pagavo. Jaučia- 
mas buvo profesorius—teoretikas ir praktikas, ir ne bet koks 
profesorius; jis galėjo būti pažiba bet kurio Vakarų Europos 
universiteto. Jo dėstomos idėjos galutinai nustatė mano politi- 
nes pažiūras, o jo rekomenduotoji literatūra dar ligšiol yra 
mano artimiausias patarėjas“? Tas pats liudininkas toliau 
rašo, kad vyskupo Matulevičiaus visos pasiūlytos pastabos ir 
pataisos buvo priimtos. Iš to viena aiški išvada—ark. Matu- 
levičius yra vienas lietuvių krikšč. dem. partijos programos 
kūrėjų. 
Apgina žemės reformą 

Dėl ark. Matulevičiaus vaidmens žemės reformos klau- 
simu kun. Krupavičius taip rašo: ,„Žemės reformos klausimas 
buvo labai opus, daugeliui žmonių visai naujas ir nesupranta- 
mas. Jis sukėlė daug abejonių, ginčų, net įtarimų. Nuo to 
nebuvo laisva net kunigų dalis. Jų tarpe buvo ir aukštų 
hierarchų. Liberalų pažiūra nuosavybės klausimu buvo taip 
plačiai ir giliai savo šaknis visuomenėj suleidus, jog pastačius 
ji Katalikų Bažnyčios tradicinės pažiūros šiuo klausimu 
plotmėje, daugelis pabūgo; įžiūrėjo čia katalikų moralės 
laužymą, kuone bolševizmą. Krikščionims demokratams teko 
aiškintis ir gintis. Bet tai nelengvas dalykas. Kuo pasiremsi? 
Šv. Tomu Akviniečiu? Tūlas atrėš—pasenęs dalykas, mūsų 
laikams nepritaikintinas. Popiežiumi Leonu XIII? Atkirs tau 
—jis nežinojęs Lietuvos gyvenimo sąlygų. Reikėjo tat surasti 
mūsų laikų ir iš mūsų tarpo autoritetas, kurio žodis būtų 
lemiantis ir kuris išsklaidytų nepamatuotus abejojimus ir 

įtarimus. Reikėjo žmogaus, kuris krikščioniškos nuosavybės 
teisės teorijos aiškiu ir suprantamu pastatymu nusmogtų 
liberalizmo nuosavybės teoriją. Tas žmogus atsirado. Jis vėl 
buvo ark. J. Matulevičius. Jo raštas apie „krikščioniškąją 
nuosavybės teisės teoriją" tą darbą atliko. Žemės reformos 
principų gynėjai liberališkai galvojančius katalikus tuo ark. 
Jurgio rašiniu nutildė. Jie bent nustojo kaltinę krikščionis 
demokratus išsilaužimu iš katalikiškos moralės dėsnių." Štai 
koks gilus ir naudingas ark. Matulevičiaus visuomeninis 
veikimas! Ar daug kas šalia jo gali kaip lygus atsistoti? 


4. PROFESORIUS 


Petrapilio akademijos vadovybė gerai pažino savo buvusį 
studentą kun. Matulevičių; ji taip pat gerai žinojo, kad jis 
žymiai praplčtė savo žinojimo ribas besimokydamas Šveica- 
rijoje; jie žinojo, kad kun. Matulevičius yra ne tik mokytas 
teologas, bet ir subrendusių dorybių vyras. Tat jis tiktų akade- 
mijai kaip mokytojas ir kaip būsimųjų kunigų sielų vadovas. 
Jam išvykstant iš akademijos, rektorius net jam buvo profe- 
soriaus vietą pažadėjęs. Bet jis čia sugrįš tik po 8 metų, ir tai 
visai ne to dalyko studentus mokyti, kam jis ruošėsi tiek laiko. 


Sparnuotas gandas 


Popiežiaus Leono XIII enciklikos Vakarų Europos kata- 
likuose buvo jau sukčlusios didelį judėjimą. To judėjimo 
atgarsiai, matyti, buvo pasiekę ir Petrapilio akademijos 
studentus, nes jie 1905 m. įteikė savo vadovybei prašymą 
įvesti sociologijos paskaitas. Akademijos vadovybė prašymą 
sutiko palankiai; bet kas dėstys? Atrodo, kad tuometinės 
Rusijos ribose nebuvo nė vieno tam reikalui pasiruošusio 
kunigo. 

Tačiau bemaž tuo pat laiku pradeda sklisti iš Varšuvos 
aidas apie kun. Matulevičiaus veikimą su darbininkais, apie 
jo ten surengtus socialinius kursus ir skaitytas paskaitas, apie 
jo ginčą su grafu Ostrovskiu, ir kt. Ir akademijos vadovybė 
nutaria jį kviestis mokyti sociologijos studentus, būsimuosius 

kunigus. Atvyko ten kun. Matulevičius 1907 m. ir išbuvo 5 
metus. Pačioje pradžioje dėstė sociologiją, o paskui teologiją. 

Vos tik suvažiavusių po atostogų studentų susidomėjimas 
įvykiu didžiausias. Ir nenuostabu—juk ir profesorius naujas 
ir jo dėstyti pradedamas dalykas naujas. Gandų ir apie 
profesorių ir apie sociologiją būta daug, bet nieko tikro. Bet 
greit jis pasirodys ir nieko neapvils. 

Tuo laiku akademijoje besimokęs prof. kan. Čėsnys taip 
aprašo tų laikų nuotaikas akademijoje: „1907 metų rudenį 
Petrapilio dvasinės Akademijos auklėtiniai susilaukė nepa- 
prastos naujienos: atvyko pirmasis naujai įsteigtai katedrai 
profesorius. Mus studentus šiuo atveju viskas domino. Pats 
dalykas buvo naujas, anksčiau nedėstytas, o tiek viliojąs! Ne 
mažiau mus domino ir pats naujojo dalyko dėstytojas kun. J. 
Matulevičius. Sparnuotas gandas, pirm jo atlėkęs, buvo mus 
jau gerai nuteikęs. Naujasis profesorius esąs stiprus teologas, 
puikiai baigęs akademiją, ir vienas žymiausių Friburgo 
teologijos daktarų. Be to, esąs stiprus sociologas, pasižymėjęs 
specialiomis paskaitomis Varšuvoje ir turįs didelio prityrimo 
darbininkų organizavime. 

Laukimas neužvylė. Naujasis profesorius išsyk visus 
sužavėjo. Žavįs buvo jo iškalbumas: kalbėjo poliruota varšu- 
viečių kalba, gražiau už daugelį tikrųjų lenkų. Visus žavėjo 
jo žinių gausumas ir dėstymo metodingumas, o už vis stebino 
ypatingas proto aiškumas. Ir pirma ir paskui teko man klau- 
sytis daug šaunių profesorių, bet tokio minties aiškumo, koks 
spindėjo prof. Matulevičiaus kalbose, kitur, rodos, neteko ras- 
ti. Prie viso to pridėk dar be galo malonų būdą ir gražią, 
malonią išvaizdą tada dar apyjaunio vyro, ir bus suprantama, 
kodėl visa akademija buvo pasiruošusi jį ant rankų nešioti. 

Tada pasikartojo jau kiek pamirštų senesnių garsaus 
Jauniaus dienų vaizdai. Auditorija nebetalpino besigrūdan- 
čių į paskaitas. Skubėjo į jas ne tik tie, kuriems jos buvo 
privalomos, grūdosi ir kitų kursų „savanoriai“, atsinešdami 
savo kėdes ir ilgoje eilėje susčsdami už atdarų auditorijos 
durų." 

Kitas to pat laiko akademijos auklėtinis, vėliau vyskupas 
M. Reinys, sako, kad prof. Matulevičiaus paskaitos būdavo 
taip tvarkingai paruoštos, kad jas būtų galima spausdinti Le 
jokio pataisymo. Tos paskaitos taip pat būdavo ne tik maistas 
protui, bet ir širdžiai, tai yra, ne tik suteikdavo žinių, bet ir 
uždegdavo norą veikti, pasiryžimą save ir gyvenimą gerinti. 
Vyskupas M. Reinys prisipažįsta, kad jeigu jis pamėgo ir 
brangino visuomenišką veikimą, tai tik a.a. ark. Matulevičiaus 
paskaitų dėka. 

Iš visų tų pasisakymų matyti, kad profesorius Matulevi- 
čius buvo ne tik profesorius—mokytojas, bet turėjo ir apaštalo 
širdį. 

Kun. Matulevičius išprofesoriavo akademijoje penkis 
metus. 


5. KALBETOJAS 


A. a. ark. Matulevičius varė plačią vagą ir kaip kalbėto- 
jas—sakydamas pamokslus, vesdamas rekolekcijas, skaityda- 
mas paskaitas ar laikydamas prakalbas. 

Galima, turbūt, drąsiai sakyti, kad didžiausias ark. 
Matulevičiaus apaštalavimo—veikimo įrankis buvo kalba, ne 
raštas. 

Parašęs jis yra labai nedaug—-tik tiek, kiek būtinai reikė- 
jo parašyti mokslo laipsniui gauti. Jis pats draugams ir 
pažįstamiems yra sakęs, kad jam sunku rašyti—jis ne rašto 
žmogus. 

Bet užtat jam lengva kalbėti. Jis kalba lyg žaisdamas. 
Nesimėto, nesiblaško, nešūkauja, tuščiai rankomis „oro nepla- 
ka." Jo lengva klausytis ir tada, kada jis kalba apie sunkius 
dalykus, nes jis turi Dievo dovaną juos perteikti suprantamais 
žodžiais. Jo mintys nesuveltos, bet gražiai surikiuotos ir 
nuosekliai plaukia viena iš kitos. Jis neskuba kalbėdamas, bet 
ir laukti nereikia, kol jis kokį žodį „išpeš“. 

Šiuo atžvilgiu jis tikra mūsų didžiojo vyro a. a. prelato 
Dambrausko— Jakšto priešginybe. Matulevičiui rašyti sunku 
ir jis maža parašė, gi Dambrauskas—Jakštas prirašė daug ir 

rašymas jam yra lyg antra prigimtis. Kalbėti si Dambrauskui 
—Jakštui buvo kančia. Nemažesnė kančia buvo į jį kalbantį 
žiūrėti ir jo klausytis. Matulevičius žaisdamas kalba, Jakšias 
gi žaisdamas rašo; bet abudu savo talentus gausiai ir iki 
aukščiausio pasiaukojimo laipsnio panaudojo žmonių gerovei; 
juodu abudu buvo apaštališko nusiteikimo vyrai. 

Mylinčia širdimi... 

Kun. Matulevičiui teko sakyti pamokslų ir paprastiems 
kaimo žmonėms, suvargusiems Varšuvos darbininkams, ir 
išdidžios carų Rusijos sostinės prokatedros bei Šv. Kotrynos 
bažnyčios lankytojams, ir moksleiviams bei studentams, ir 
dvasininkams bei pasauliečiams. Visi apie jo pamokslus 
dėkingai atsimena, nes jie buvo ne tik tam kartui suprasti, bet 
žmonių sielose palikę ilgai trunkantį šviesų prisiminimą. 
Marijampolės parapijoje buvo žmonių, kurie po 34 metų 
galėjo atpasakoti kun. Matulevičiaus ten pasakytą pamokslą. 
Tas tik liudija, kad Matulevičius mokėjo kalbėti ne tik supran- 
tama kalba, bet ir mylinčia širdimi. J. E. Vyskupas Būčys 
liudija, kad Petrapilyje iš beveik 50 parinktų kunigų, kurių 
tarpe buvo garsių pamokslininkų, už kun. Matulevičių prana- 
šesnis kaip pamokslininkas tebuvęs prancūzas domininkonas 
tevas Lagrange. 

Ark. Matulevičius kaip rekolekcijų vedėjas buvo dvasinio 
gyvenimo perlų barstytojas. Kas turėjo laimės jo vedamose 
rekolekcijose dalyvauti, visi vienu balsu liudija, kad jo konfe- 
rencijose sušvisdavo ir moksliškas gilumas, ir gyvenimiškas 
praktiškumas, ir žmogaus sielos pažinimas, o ypač jo karštai 
žmones mylinti širdis. Jojo asketikoje nebuvę svajonių ar 
asmeniškų pažiūrų nuosėdų —viskas buvę atremta į teologiją 
ir dorovės mokslą, nepamirštant psichologijos ir pedagogikos. 

Lietuvos kunigų rekolekcijų istorijoje ark. Matulevičius 
yra ir reformatorius, nes jis pirmasis pradėjo jas vesti lietuvių 
kalboje. Žemaičių vyskupijoje tai atsitiko 1911 m., o Seinų 
vyskupijoje 1914 m. Nuo to laiko lenkų kalba kunigų reko- 
lekcijose jau nebebuvo niekad vartojama. 

III. VYSKUPAS—KANKINYS 


Vieną rudenį po vasaros atostogų kun. prof. Jurgis Matu- 
levičius į Petrapilio akademiją nebegrįžta—jis atsisako ir 
profesoriaus ir akademijos inspektoriaus pareigų. Visi nustė- 
bo, bet, greičiausiai, maža kas žinojo, dėl ko taip įvyko. Ypač 
keistas tas jo elgesys rodėsi todėl, kad akademijos inspektoriai 
dažniausiai būdavo kandidatai į vyskupus. Daugeliui gi atro- 
dė, kad kun. Matulevičius yra tiesiog Dievo Apvaizdos siųstas 
vyskupas, ir visai be reikalo iš to kelio pasitraukia. Tautiškai 
susipratę lietuviai kunigai dėl šio kun. Matulevičiaus žygio net 
labai pyksta. Bet, kaip įprasta sakyti, Dievo keliai nesuseka- 
mi. Dievo Apvaizda turėjo savo planus. Po kelių metų Ji jį 
nuvedė į tas pačias aukštumas, kurių jis norėjo išvengti, pa- 
bėgdamas nuo savo garbingųjų vietų. Jis vistiek taps vyskupu 
ir dar ne betkokiu, o Vilniaus vyskupu! 


Šv. Mikalojaus bažnyčios vidus. Tai vienintelė Vilniuje 
lietuvių bažnyčia parapijos teisėmis. Jas jai suteikė 
Vilniaus vyskupas J. Matulevičius 

1. VILNIAUS VYSKUPAS 


Nežinau pasauly tokio žemės kampelio, dėl kurio valdy- 
mo žmonės būtų parodę tiek daug ir tokių įvairių aistrų, kaip 
Vilniaus miestas ir jojo apylinkės. 

Trys tautos myli Vilnių — lietuviai, lenkai ir gudai—ir 
visos trys jį myli aistringai. Meilė savo objektu nemėgsta da- 
lintis—iš čia kovos, barniai, šmeižtai, skriaudos. 

Tų aistrų bangos plaka ir Vilniaus vyskupų sostą. Ypač 
nelaimingas šiuo atžvilgiu bus tas laikotarpis, kada Vilniaus 
vyskupo soste sėdės mūsų Jurgis Matulevičius. 

Besibaigiąs Didysis Karas sukelia laisvės viltis paverg- 
toms tautoms. Lietuva ir Lenkija vokiečių okupuotos, Rusijoj 
caras nuo sosto pasišalina. Lietuvos Taryba Vilniuje tiesia 
pagrindus Nepriklausomai Lietuvai atstatyti. Susirūpinama ir 
kandidatu į Vilniaus vyskupus, nes Vilniaus vyskupo jau ne- 
bėra nuo 1907 metų, kada rusai jėga pašalino iš Vilniaus 
vyskupą Roppą. 

Bet kas bus Vilniaus vyskupu? Lenkai, žinoma, nori 
lenko, gudai—gudo, Lietuvos Taryba—lietuvio, o faktiškieji 
Vilniaus šeimininkai vokiečiai svajoja čia pasodinti vokietį, 
nes jie vis dar manė, kad visi tie plotai bus priskirti prie Vo- 
kietijos ir dvarų žemės išdalintos vokiečiams kolonistams. 
Tik jis priimtinas 

Lietuvos Tarybos žmonės visur ieško pararnos lietuviui 
kandidatui. Vokiečiai tuo tarpu neremia lenko, bet nelabai 
tesirūpina ir vokiečiu. Vatikanas Tarybos delegacijai per 
savo nuncijų Bavarijoje duoda vilties, kad bus paskirtas liein- 
vis, tik reikia skubėti surasti kandidatą. Lietuvos Tarybai 
atėjo į pagalbą Žemaičių vyskupas Karevičius, iškeldamas 
kun. Matulevičiaus kandidatūrą ir įtikindamas vokiečių 
valdžią, kad tas kandidatas yra visiems priimtinas. Bet Tavy- 
bos nariams kun. Matulevičius nebuvo pažįstamas—jiems 
atrodė, kad kun. Matulevičius gali būti menkas lietuvis 
patriotas, nes jis taip ilgai gyveno ir dirbo lenkų žemėse. Tu- 
rybai vis dar neapsisprendžiant dėl kandidato, patiriama, kad 

ir Apaštalų Sostas remia kun. Matulevičiaus kandidatūrą ir 
ragina skubėti reikalą kuogreičiausiai tvarkyti. Taryba sku- 
biai siunčia savo delegatus pas Matulevičių į Marijampolę 
teirautis, kokios linijos jis laikysis Vilniaus vyskupo pareigas 
eidamas ir ar jis sutiks būti statomas kandidatu. Po pasikalbč- 
jimo Tarybos delegatai įsitikino, kad kun. Matulevičius yra ir 
gilios išminties ir skaisčiai lietuviškos širdies žmogus. Jiems 
dabar aišku, kad tik jis yra geriausias ir vienintelis kandida- 
tas audringai Vilniaus vyskupo vietai. 

Bet jis nenori... 

Tačiau kun. Matulevičius ginasi nuo tos vietos kaip įma- 
nydamas. Jis prašo vyskupą Karevičių neremti jo kandidatū- 
ros pas vokiečių valdžią. Jis prašo ir Lietuvos Valstybės 
Tarybos pirmininką ieškoti kito kandidato. Jis maldauja savo 
dvasios brolius Marijonus Varšuvoje, Amerikoje ir Lietuvoje 
šauktis dangaus pagalbos. Lenkijos Marijonai prašo nuncijų 
Ratti (vėliau popiežių Pijų XI), kad jiems neatimtų vado. Šis 
gi, išklausęs jų kalbos, tik nusišypsojęs ir pasakęs, kad visos 
jų pastangos „išgelbėti? Matulevičių tik rodančios, kad 
Vatikanas išrinko tinkamą kandidatą. 

Tat viskas veltui—visos jėgos šį kartą prieš Matulevičių. 
Ir jis galų gale su skausmu širdyje nusileidžia, pareikšdamas 
Tarybos delegacijai, kad jie siunčia jį pražūtin, nes jis yra 
tikras, kad jam lenkai ten neleis ramiai dirbti. Jis aiškiai 
žino, kad jis eina aukos keliu. Šį kartą jis ją ima ant savo 
pečių todėl, kad ji Lietuvai reikalinga. Pavojų ar vargo jis ne- 
bijo ir savo asmens nebrangina. Jį tik gązdina nujautimas, kad 
jo asmuo duos progos žmonėms daug pikto padaryti. 

Kaip jį sutiko? 

Kaip reagavo Vilniaus visuomenė pasklidus žiniai, kad 
Vilniaus vyskupu paskirtas J. Matulevičius? 

Lietuviai, žinoma, džiaugėsi. Vilniuje vargą vargusiems 
lietuviams inteligentams rodėsi, anot Tumo— Vaižganto, lyg 
pirmoji Lietuvos saulė nušvito. Jie tikėjosi, kad Vilniaus vys- 
kupijoje nebereikės daugiau kovoti už lietuvių teises bažnyčio- 
se, kad pasibaigs negražūs ligšiolinio Vilniaus vyskupijos 

administratoriaus kovos būdai, kad naujas vyskupas sugebės 
patenkinti lenkus, lietuvius ir gudus. Sušvito viltis, kad 
Vilniaus bažnyčios galų gale virs maldos namais, o ne tautinių 
rietenų vieta. Lietuviai laukė ne tik Bažnyčios Atstovo, bet ir 
mokyto inteligento. Tas viltis stiprino būsimo vyskupo pasisa- 
kymas, kad jis bus tik kunigas ir vyskupas, o praktiškoji 
politika bus jam svetima. 

Džiaugėsi ir gudai, kad Vilniaus vyskupu bus lietuvis, bet 
ne lenkas, nes ir jie viltingai žiūrėjo į tuos laikus, kada 
Vilniaus vyskupijoje pasibaigtų „lenkiškas“, o prasidėtų tik- 
rasis, katalikiškas tikėjimas. 

Lenkai, suprantama, entuziazmo nerodė, nors daugumos 
kunigų tarpe pradžioje vyravo pasitenkinimo nuotaika, kad 
vyskupu paskirtas Matulevičius, o ne kitas kuris lietuvis kuni- 
gas. Mat, jie tikėjosi, kad su Matulevičiaus atėjimu niekas 
nepasikeis. Bet kiti lenkai iš karto suprato, kad Matulevičius 
yra labai pavojingas tuo, kad jis yra išmintingas, taktingas, ir 
kova su juo bus sunki. Jį bus sunku įvelti į visokias intrigas 
ir netaktus ir tuo būdu sukompromituoti. Praktika parodė, 
kad šie pastarieji neklydo—po septynerių metų lenkų šovinis- 
tų kvailumo ir piktumo dėka vyskupas Matulevičius apleido 
Vilniaus sostą ne kaip vyskupijos nemokėjęs valdyti ir susi- 
kompromitavęs žmogus, bet kaip visų gerbiamas kankinys. 

Kun. Matulevičius konsekruojamas vyskupu Kauno ka- 
tedroje 1918 m. gruodžio mėn. 1 d. Vyskupui konsekruoti 
reikia trijų vyskupų, tačiau laikai tokie neramūs, kad trys 
vyskupai į vieną vietą suvažiuoti negali. Popiežius per nunci- 
jų Varšuvoje duoda parėdyma priimti šventimus iš vieno 
vyskupo ir pradėti valdyti vyskupiją, nelaukiant iš Romos 
oficialių raštų. Jis ir priima šventimus iš Žemaičių vyskupo 
P. Karevičiaus ir tuojau pradeda ruoštis ingresui į Vilniaus 
katedrą. Tam svarbiam įvykiui jis paskiria gruodžio 8 d., 
Švč, Mergelės Marijos Nekalto Prasidėjimo šventę. Nuo tos 
dienos jis pradeda valdyti vyskupiją, ir nuo tos dienos prasi- 
deda jo sunkus kryžiaus kelias, kuriuo jis 6jo septynis metus. 
Nemalonumai prasideda jau pačią pirmąją dieną. 

Vilniaus Aušros Vartų Koplyčia. Čia nulenkia 
galvą ir priklaupia kelią kiekvienas praeivis. 


Pirmieji prajovai 

Naujam vyskupui ingres4 į Vilniaus katedrą ruošė kapi- 
tula, susidedanti beveik iš vienų lenkų. Tuo metu Vilniuje yra 
net trys valdžios: okupacinė vokiečių valdžia, viešai beprade- 

danti reikštis Lietuvos Valstybės Taryba ir slapta lenkų 
Taryba, su kuria tesiskaitė vieni lenkai. Kadangi lenkų 
Taryba veikė slaptai, tai vyskupo ingreso metu nenorėjo pasi- 
rodyti viešai katedroje garbės vietose; kad negalčtų ir Lietuvos 
Valstybės Taryba pasirodyti katedroje viešai ir oficialiai, 
lenkiškoji kapitula atsisakė duoti Lietuvos Tarybos nariams 
garbės vietas katedroje. Dėl tos priežasties Lietuvos Taryba 
oficialiai vyskupo ingrese nedalyvavo. 


Tuojau iškilo ir antras klausimas: kokia kalba per ingre- 
so iškilmes katedroje bus skaitomas Šv. Tėvo raštas apie 
vyskupo paskyrimą ir kokia kalba pats vyskupas pirma prabils 
į susirinkusius katedron. Žinoma, lietuviai nori, kad pirmoji 
kalba būtų lietuviška, lenkai—kad lenkiška. Lietuvos vyriau- 
sybės galva A. Voldemaras daro į vyskupą dideliausią 
spaudimą ir reikalauja kalbėti lietuviškai; lenkų atstovai 
praneša, kad jeigu vyskupas pirma prabils lietuviškai, tai 
katedroje bus sukeltas didžiausias triukšmas, ir vyskupas bus 
išniekintas. Štai tau ir padėtis! Protas ir artimo meilė čia 
rodo aiškų kelią, bet šių kelrodžių šiuo atveju čia niekas 
nepaiso—čia veikia savimyla ir aistros. 

Vyskupas patvarko, kad Šv. Tėvo raštas būtų perskaitytas 
lotynų, lenkų, lietuvių ir gudų kalbomis, tačiau raštą skaitąs 
kapitulos narys gudų kalbą apleidžia. Pats vyskupas pirma 
prabyla lenkiškai, o paskui lietuviškai. Taip padarydamas. 
jis apsaugoja katedrą ir savo asmenį nuo bereikalingo išnieki- 
nimo, bet nepatenkina Lietuvos laikinosios Vyriausybės pir- 
mininko norą. 

Visi tie dalykai taikos ir meilės pilną vyskupo širdį labai 
skaudina. Juk jis tos vietos nenorėjo, nuo jos bėgo įvairiais 
būdais! Jis atėjo čia ne garbės trokšdamas, bet nusileidęs 
prašantiems, kad patarnausias geram tikslui. O tačiau pati 
iškilmingiausia jo šiose pareigose diena, ingreso diena, virsta 
jam kartumo ir liūdesio diena. 

Po ingreso iškilmių ruošia vyskupui priėmimą katedros 
kapitula, slaptoji lenkų Taryba ir Lietuvos Valstybės Taryba. 
Tų vaišių metu visi prisako daug gražių kalbų, o vyskupas 

Gražuolė Vilniaus katedra, kurios šeimininku Ark. Jurgis 


Matulevičius buvo T metus. 


turi progos supažindinti svarbiausius Vilniaus piliečius su 
savo pažiūromis ir leidžia jiems pajusti savo širdies kilnumą. 
Jojo ramumas, gilios mintys, giedri nuotaika, nuoširdus 
atvirumas, taurus humaniškumas užbūrė aplink jį susirinku- 
sius. Visi suprato, kad turi reikalą su garbingų asmeniu, kad 
jis neturi jokios užpakalinės minties panaudoti religiją kuriam 
nors pašaliniam tikslui—politikai, partijai ar tautinėms riete- 
noms. Jis bus ne ministeris, bet vyskupas. Jis stiprins visus 
gyvenimo kovoje; jis padės tą kovą kovoti, bet su viena sąlyga 
—-reikalas turi būti teisingas ir priemonės turi būti garbingos. 
Ir taip ingreso proga susidaręs įtempimas atslūgsta—naujasis 
vyskupas pradeda rūpintis savo vyskupija. 

Aušros Vartų Marijos paveikslas. 


7 metai kryžiaus keliu 


Bet kokios čia baisios darbo sąlygos! Su savo vyskupijos 
tikinčiaisiais jis negali net raštu susisiekti, nes ji suskaldyta 
bekovojančių frontų: bolševikų —lenkų, lietuvių —lenkų, bol- 
ševikų—vokiečių, vokiečių —lenkų, lietuvių—lenkų. Pats 
Vilniaus miestas eina iš rankų į rankas, ir valdžios nuolat 
keičiasi. Pradedamas valdyti vyskupiją, vyskupas randa 
vokiečių kareivių valdžią; Naujiems Metams ateina į miestą 
bolševikai ir šeimininkauja iki Velykų; juos pakeičia lenkai, 
šiuos vėl bolševikai, paskui ateina lietuvių kariuomenė, kuri 

išbūna ten apie šimtą dienų. Galop Želigovskio „sukilimas“, 
klastingai sulaužęs lietuvių—lenkų susitarimą, ir Vilniaus 
miestas ir apylinkės su savo lietuviu vyskupu įjungiamas į 
Lenkijos valstybę. | 

Sunku vyskupui buvo prie bolševikų, kurie ir jo rūmus 
buvo užėmę, ir moteris—komisares ten apgyvendinę, ir kratas 
pas jį darė bei jį suimti grasino. Tačiau didžiosios vyskupo 
Matulevičiaus kančios prasideda prie Lenkijos Vilnių galu- 
tinai prijungus. Dabar paleidžiama į darbą viskas Matulevi- 
čiui iš Vilniaus vyskupo sosto išgraužti: grasinimai nužudyti, 
šmeižimas ir niekinimas laikraščiuose, neteisingi skundai Šv. 
Sostui, vertimas pasitarnauti tai ar kitai politinei partijai ir 
daug kitų negarbingų lenkų darbų. Štai vienas kitas iš 
daugybės. 

Lenkams Vilniuje gerokai įsitvirtinus, į Vilnių atvyksta 
Lenkijos prezidentas su dideliu būriu palydovų. Iškilmes 
tvarkąs komitetas tuojau prašo vyskupą ta proga atlaikyti 
katedroje pamaldas. Tuo pačiu laiku pas vyskupą ateina dū 
Vilniaus katedros kapitulos prelatai ir vyskupui pareiškia, kad 
jeigu jis ateis į katedrą laikyti mišių, tai bus užmuštas arba 
sužeistas. Čia pat juodu klausia, kas šiai nelaimei įvykus 
turės mišias laikyti. Kokia dabar vyskupo padėtis? Eis—grę- 
sia mirtis. Neis—bus tuojau lenkų apšauktas, kad niekina 
krašto vyriausybę. Vyskupas Matulevičius tuojau supranta, 
kokios jam statomos pinklės, ir tiems negarbingiems ponams 
griežtai pasako, kad mišias katedroje pats laikys, o jei kas 
prieš jį ranką pakels, ir jis dėl gyvybės netekimo ar sužeidimo 
nebegalės mišių pradėti ar jų pabaigti, tai iš anksto suspenduo- 
jamas tas kunigas, kuris jas laikys. Šito griežto vyskupo 
parėdymo užteko, kad lenkų sumanymas įvelti jį į pinkles 
buvo sugriautas. 

Stengėsi lenkai vyskupą įpainioti ir į partines rietenas. 
Dar Želigovskio valdžiai esant Vilniuje, ateina pas vyskupą 
kraštą valdančio komiteto pirmininkas, kairiųjų pažiūrų 
žmogus, ir prašo vyskupą iškelti iš Vilniaus miesto jam prie- 
šingos partijos kunigą, o jo vieton atkelti kitą, kuris jam atrodo 

palankesnis. Vyskupas jo prašymą negali patenkinti. Po 
kurio laiko ano pirmininko vietą užima kitas, kitos partijos 
žmogus. Ir šis ateina pas vyskupą tuo pačiu reikalu, tik jan 
šis prašo priešingo dalyko —padėti jam sustiprinti kitą partija 
vel perkilnojant kunigus. Ir šito pono prašymo vyskupas 
patenkinti negalėjo—jis paaiškina išdidžiam lenkų generolui, 
kad ne bažnyčios uždavinys rūpintis partijų reikalais. 

Prie vyskupo rūmų lenkai apgyvendina šnipus—seklius, 
kurie dieną ir naktį turi žiūrėti, kas pas vyskupą lankosi, su 
kuo jis palaiko ryšius, su kuo draugauja. Pas ką jis pats lan- 
kosi. Vyskupas apie tą dalyką žino, ir tas jį labai skaudina. 

Galop jis pradedamas šmeižti ir kolioti lenkų spaudoje. 
Apie jo veiklą pradedama skelbti įvairiausių prasimanymų-— 
kad jis skriaudžiąs lenkų kunigus, duodamas jiems blogiausias 
parapijas, o lietuviams geriausias ir tai tokias, kur nėsą nė 
vieno lietuvio, kad lenkams kunigams neleidžiąs studijuoti 
Vilniaus universitete, bet siunčiąs juos iš miesto, kad vado- 
vaująs visai lietuviškai veiklai Vilniaus krašte ir t.t. Betrūko 
pasakyti, kad vyskupas Matulevičius tuojau atidarys kažkur 
esantį ir jam tik vienam težinomą ginklų sandėlį, ir visa 
lenkų valstybė išlėks į orą. Per spaudą šmeiždami vyskupą, 
lenkai siekė nustatyti prieš jį žmones; tuo pačiu laiku atskiri 
asmenys, organizacijos ir šiaip visokiais vardais prisidengę 
lenkų veikėjai siuntė į Romą popiežiui skundą po skundo. 

Kodel gi lenkai vyskupo Matulevičiaus nekentė? Gi 
todėl, kad jis buvo lietuvis ir atsisakė per bažnyčią lenkinti 
kitas to krašto tautas, būtent, lietuvius ir gudus, kurie sudaro 
Vilniaus krašto gyventojų daugumą. Jis skiria lenkiškoms 
parapijoms lenkus kunigus, lietuviškoms—-lietuvius, gudiš- 
koms—gudus, o mišrioms stengiasi paskirti tokį kunigą, kuris 
mokėtų visas tikinčiųjų kalbas ir jiems galėtų teikti religinius 
patarnavimus jiems suprantama kalba. Jis ypač užtaria iki 
šiol labai skriaudžiamus gudus, leisdamas jiems vartoti baž- 
nyčioje gudų kalbą ir neleisdamas jų lenkinti. Jam apleidus 
Vilnių, lenkai vėl pradėjo kišti kalėjiman jų kunigus, drausti 
jų kalbą ir kitaip juos skriausti. 

Verkų, Rūmai kuriuose Arkivyskupas J. Matulevičius 
buvo įsteigęs našlaičių prieglaudą. Čia dirbo pirmosios 
N. Pr. Švč. P. Marijos Seserys. 


Kuo jis atsilygina? 


Kaip elgiasi vyskupas Matulevičius su savo šmeižėjais, 
kurių tarpe yra ir jo žinioje esančių kunigų, ir jis apie tai 
žino? Jis niekam nekeršija ir nieko nenubaudžia, nors galėtų, 
ir yra už ką. Jis bloga stengiasi nugalėti geru. Jo širdžiai 
svetimas kerštas ar neapykanta. Jis nori būti meilės, vienybės 
ir teisybės apaštalas tame aistrų apsėstame žemės kampelyje, 
tačiau fizinę jėgą turinčios piktos pajėgos neleidžia jam nė 
pajudėti —kiekvienas jo žingsnis lydimas įtarinėjimų, šmeižtų, 
trukdymų. Jis jaučiasi kaip kalėjime uždarytas, ir labai ken- 
čia. Apie tai liudija visi jo laiškai ir visą, kurie buvo arti jo. 

Nors skundai prieš jį plaukia į Romą, tačiau popiežius, 
nors ir paties Matulevičiaus maldaujamas, jo iš Vilniaus 
nepaleidžia. Kai jis 1923 m. buvo nuvykęs į Romą duoti 

apyskaitos, vėl maldavo jį iš pareigų atleisti. Jo priešai— 
šmeižėjai jau buvo tikri, kad savo tikslo galų gale pasieks. Bet 
popiežius vyskupą Matulevičių, kurį jis asmeniškai pažinojo 
iš tų laikų, kai pats buvo nuncijumi Varšuvoje, vėl prašo 
vykti į Vilnių. Ir taip, didžiausiam vyskupo priešų nusimini- 
mui, vyskupas Matulevičius vėl Vilniuje. Tada lenkai sugal- 
voja vėl naują pinklę Matulevičiui iš Vilniaus išvilioti—jis 
gauna pasiūlymą būti lenkų katalikų universiteto Liubline 
rektoriumi. Žinoma, jis atsisako ir laukia valandos, kada 
galės šią kančių vietą apleisti, nes čia joks žmoniškas darbas 
neįmanomas, kadangi tarp jo ir visuomenės yra pastatyta kinų 
siena. 

Bet tos valandos dar teko ilgai laukti. Lenkijos vyriausy- 
bei sudarius su Apaštalų Sostu konkordatą ir ta proga Vilniaus 
vyskupiją padarius arkivyskupija, vyskupui Matulevičiui 
buvo aišku, kad lenkų valdžia nesutiks, kad jis taptų Vilniaus 
arkivyskupu. Jis naudojasi ta proga ir vėl prašo Šv. Tėvą jį 
iš pareigų atleisti. Šį kartą jis išklausomas ir tyliai apleidžia 
Vilnių, išvykdamas į Romą. Iš ten atsisveikina vyskupiją 
trumpu laišku, kuriame yra ši vieta: „Myliu visus žmones. 
Nesuprantu, kaip galima sutaikinti ir širdy sutalpinti Dievo 
meilę ir artimo neapykantą. Prašau Dievą, kad žmonės ir man 
atleistų ir dovanotų, nes dažnai buvau jų pykčio ir kitų blogų 
darbų priežastis“. 


Lenkams išsišokėliams vyskupas Matulevičius—litvorna- 
nas, o tokiems pat demagogams lietuviams (jų, ačiū Dievui, 
tebuvo tik vienas kitas) jis-—polonofilas. Gi vyskupas Matule- 
vičius nebuvo nei vienas nei antras, —jis buvo tik kilnus 
krikščionis, žmogaus naturalinių teisių saugotojas. Kad jis 
tragiškiausia asmenybė Vilniaus vyskupų soste—kaltas ne jis 
pats, bet susidėjusios baisios aplinkybės. Kiekvienoje kitoje 
vietoje vyskupas Matulevičius būtų buvęs labiausiai vertina- 
mas ir mylimas vyskupas. Vilniuje jis buvo tik kankinys. 

2. POPIEŽIAUS ATSTOVAS 


Išsilaisvinęs iš Vilniaus nelaisvės, vyskupas Matulevičius 
nuvyko į Romą pas savo sielos kūdikius—marijonus. Dabar 
jau jis tikėjo, kad galų gale atėjo ta valanda, kada jis galės 
ramiai atsidėti savo kongregacijos darbams— gyventi taip, 
kaip jo siela senai trokšta, ko jis ilgisi nuo pat savo jaunystės. 
Tačiau ir šį kartą jo troškimas neišsipildys—šv. Tėvas jam 
skiria vel sunkų ir painų darbą—sutvarkyti Lietuvos Bažny- 
čios provinciją ir atpainioti susipainiojusius Lietuvos ir Šv. 
Sosto santykius. | 

Šv. Tėvas Vilniaus vyskupą—kankinį paaukština, suteik- 
damas jam arkivyskupo titulą ir paskirdamas Apaštališkuoju 
Lietuvos Vizitatoriumi su labai plačiais įgaliojimais. Tai 
įvyko 1925 m. rugsėjo mėn. 1 d. Su ta misija jis greit atvyksta 
į Kauną. 

Sostinė pasitinka... 

Laikinoji sostinė pasitinka jį be didelio entuziazmo—kaž- 
kas trukdo net surengti jam iškilmingą ir triukšmingą sutiki- 
mą. Bet minios žmonių suplaukia prie stoties, nors jų niekas 
ir neragino ir specialiai neorganizavo. Oficialioji Lietuva 
sutinka jį oficialiai. Ir viena ir antra pušė nujaučia, kad reikės 
pradėti tvarkyti tokį reikalą, prie kurio supainiojimo prisidėję 
asmens dar tebeužima visuomenėje įtakingas vietas. O čia dar 
taip nesenai atsirado ir Lietuvoje siauragalvių, kurie, Šv. 
Sostui sudarius konkordatą su Lenkija, pradėjo plūsti Šv. Tė- 
vą, kad ir jis nuskriaudęs Lietuvą —atidavęs lenkams Vilnių. 
Ta proga teko ir vyskupui Matulevičiui—ir jis buvo kaltina- 
mas daugiau tarnaująs Romai, negu Kaunui. Pasigirdo 
priekaištų, kad vyskupas Matulevičius blogai padaręs Vilnių 
palikdamas—jis turėjęs ten likti net savo kraujo kaina. Leng- 
va garsiai patriotiškai šūkauti, jeigu žinai, kad tau negręsia 
joks pavojus. Kad toks elgesys negarbingas, kas čia taip greit 
supras, ypač jei tas šūkautojas užima dar kokią aukštą vietą 
ar pajėgia laikraščiui demagogiškų straipsnių parašyti. Juk 
bešališkai galvojant viskas taip aišku—lyg vienas Matulevi- 

čius, kad ir vyskupu būdamas, galėjo vienu rankos mostelėji- 
mu visus lenkus padaryti lietuviais arba savo ten pasilikimu 
priversti lenkus grąžinti Lietuvai Vilnių. 

Žino tas nuotaikas ark. Matulevičius, žino jas ir Šv. 
Tėvas. Abiejų širdys skauda, kad katalikiškos Lietuvos santy- 
kiai su Šv. Sostu taip grubiai suardyti. Tas reikalas rūpi 
Matulevičiui dar jam tebesant Vilniuje—jis ragina Lietuvos 
vyriausybę skubinti daryti konkordatą. Dievo Apvaizdos surė- 
dymu jam pačiam teks tas darbas. Jis jo nepabaigs, bet padės 
pagrindus, nuties kelius ir išsklaidys nesusipratimų priežastis. 


Pasitikėjimas nebuvo apvilias 

Paskirdamas ark. Matulevičių savo nepaprastu pasiunti- 
niu Lietuvon, Šv. Tėvas didžiai pagerbė ne tik arkivyskupą 
Matulevičių, bet ir lietuvių tautą. Yra sakoma, kad niekas 
savo tėvynėje (tautoje) nėra pranašas. Ir Apaštalų Sostas savo 
atstovais siunčia ne tos pačios tautos žmones. Šį kartą gi staig- 
mena— į Lietuvą atsiunčiamas lietuvis. Ir dar tokiu laiku, kai 
santykiai įtempti. Tas tik rodo, kaip Šv. Tėvas pasitikėjo ark. 
Matulevičiumi ir kartu lietuvių tauta. Tas pasitikėjimas nebu- 
vo apviltas. 

Ark. Matulevičius pradeda darbą tyliai ir kantriai. Jis 
tariasi su Lietuvos valdžios žmonėmis, su to laiko Lietuvos 
vyskupais, su pavieniais katalikais veikėjais. Tų pasikalbėji- 
mų tikslas—išklausyti visų nuomones, abejojimus, suteikti 
paaiškinimų visais klausimais, kuriais sklinda klaidingos 
žinios. Per trumpą laiką ark. Matulevičiaus tyli ir rami veikla 
duoda savo vaisius—atsiranda pasitikėjimas vienų kitais, at- 
slūgsta įtempimas. Jis gali sudaryti Lietuvos Bažnytinės 
provincijos plano projektą ir su juo vyksta į Romą. Žinantieji 
tvirtina, kad Šv. Tėvas pritaręs viskam, ką ark. Matulevičius 
pasiūlęs ir nepadaręs jokių pakeitimų. Ir taip Lietuvos 
teritorijoje atsiranda penkios vyskupijos; Lietuvos bažnytiniai 
reikalai dabar jau bus tvarkomi vyskupų, priklausomų tiesio- 
giniai Šv. Sostui,-visi ryšiai su svetimais vyskupais panaikina- 
mi. Šitas istorinis aktas skelbiamas 1926 m. balandžio mėn. 
25 d. Tai yra Lietuvos Bažnytinės Provincijos gimimo diena. 


36 


Bet tuo tarpu vyksta partijų rungtynės seimo rinkimų 
proga. Bažnytinės provincijos sudarymą kairiosios partijos 
naudoja kaip agitacijos arkliuką prieš dešiniąsias, kurios 
ikišiol buvo valdžioje. Mėginama įbauginti žmones, kad dabar 
jau kuo ne galas Lietuvos nepriklausomybei. Nors ark. Matu- 
levičiaus asmuo viešai nešmeižiamas, tačiau jo darbas sąmo- 
ningai peikiamas ir piktam tikslui naudojamas. Ir vėl už 
padarytą gerą Matulevičiui atsimokama blogu. Atrodo, kad 
šis vyras yra gimęs tik kentėti. Vos pabaigė Vilniaus kančias, 
dabar skaudinamas savo tautiečių! 

Bet jo kantrybė neišsemiama, jo gerumas neišmatuoja- 
mas, jis niekam pikto žodžio netaria. Neabejotina, kad jis 
meldžiasi ir prašo Visagalio išminties tiems, kurie nepajėgia 
tiesos pamatyti arba ir matydami ją neturi drąsos prie jos pri- 
sipažinti. Piktos valios žmonės jam išspaudžia ašaras, bet 
negali palaužti jo valios ištesčti gerame ir įstumti jį į nusimi- 
nimą. 

Kairiesiems atėjus prie valdžios vairo, sąlygos tęsti darbą 
labai pasunkėja. Jis dabar turi reikalą ne tik su nepalankiais, 
bet su priešingai jo misijai nusistačiusiais žmonėmis. Viltis 
sutvarkyti Lietuvos santykius su Šv. Sostu, atrodo, lyg išnyko... 
Amerikon! 

Ark. Matulevičius dabar nutraukia savo darbą Lietuvoje 
ir vyksta į Ameriką, į tarptautinį Eucharistinį Kongresą 
Čikagoje (1926 m. birželio mėn. 16-20 d.d.). Jį ten traukia 
ne tiek didingos iškilmės, bet svarbiausia noras aplankyti savo 
vienuolijos namus, susipažinti su Amerikos lietuviais, sustip- 
rinti jų tautinę ir religinę dvasią. 

Kongresui pasibaigus plaukia prašymai iš visų kampų ir 
ark. Matulevičius pradeda lankyti lietuvių parapijas. Ir taip 
tris mčnesius jis skuba iš vienos į kitą. Sako pamokslus, laiko 
pamaldas, laimina, kalba salėse, lanko net sporto pramogas. 
O čia vidurvasaris, karščiai spaudžia paskutinį prakaito lašą. 
Jis pervarges, bet visiems giedras ir malonus. 

„Jis palieka Amerikos Lietuvai ne tik gražų prisiminimą, 
bet ir amžiną paminklą-Marian Hills berniukų kolegiją, kuri 

vėliau persikelia į Marianapolį, užleisdama vietą kitam lietu- 
viškam židiniui —Marijonų kunigų seminarijai. Tai buvo pas- 
kutinis ark. Matulevičiaus patarnavimas Amerikos Lietuvai. 
Amžinybėn! 

Grįžęs į Kauną, jis dar sulaukia tos valandos, kada pasi- 
keitusi Lietuvos vyriausybė sutinka tartis su Šv. Sostu konkor- 
dato sudarymo ir santykių užmezgimo reikalais. Arkivysk. 
Matulevičius skubiai ruošia sutarties projektą ir 1927 metais 
sausio mėn. jau išsiunčia į Romą. Tačiau tą patį vakarą jis 
suserga ir nepakėlęs operacijos 1927 m. sausio mėn. 27 d. 
miršta. Atsigulė poilsiui turėdamas tik 56 metus. 

Jo sielą palydi amžinybėn ašaros ir maldos... 

Gaudžia visų Lietuvos bažnyčių varpai. 

Jį lanko karste visų amžių, užsiėmimų ir išsilavinimų 
žmonės. Lanko tikintieji ir netikintieji. Buvę priešai ir drau- 
gai. 

Vatikanas sutinka žinią su žodžiais: „Tai baisi nelaimė"? 

Jį palydi į kapą visa Lietuva su pirmuoju savo piliečiu ' 
Respublikos Prezidentu priešaky. 


Dešinėje: Ark. J. Matulevičius mirties lovoje ligoninėje; 
kairėje: karste Kauno Katedroje. 

IV KURIA LIETUVIšKUS VIENUOLYNUS 


Be Matulevičiaus kunigo, vyskupo, Šv. Tėvo Atstovo, 
profesoriaus ar pamokslininko yra dar Matulevičius vienuolis 
ir Matulevičius lietuviškų vienuolynų tevas. Pažiūrėkime tat 
trumpai, kokias vagas jis yra išvaręs šituose Dievo laukuose 
ir kaip Dievas palaimino šias jojo pastangas. 


1. MARIJONŲ ATGAIVINTOJAS 


Žinome, kad šalia paprastojo krikščioniškojo gyvenimo 
būdo, kuriuo gyvena visi Kristaus sekėjai, vykdydami Dievo 
įsakymus, yra dar krikščionių pasauly žinomas ir kitas gyvė- 
nimo būdas, kuriuo gyvendami žmonės nesitenkina tik Dievo 
įsakymų pildymu, bet savo laisva valia imasi vykdyti ir 
Evangelijos patarimus. Šitas gyvenimo būdas yra vienuoliš- 
kasis gyvenimas. Jis paties Kristaus nurodytas ir paliktas 
Bažnyčiai, kuri visados reikalinga Dievo tarnybai atsidėjusių 
žmonių. Iš kitos gi pusės, pasauly visada buvo ir bus žmonių, 
kurių širdies troškimas yra eiti Evangelijos patarimų keliais. 
Tos rūšies sieloms nepakanka nedaryti to, kas draudžiama, bet 
jos nori išsižadėti ir to, kas leidžiama. Prie šios rūšies žmonių 
priklausė ir a. a. ark. Matulevičius. 

Kada J. Matulevičius pradėjo galvoti apie vienuolišką 
gyvenimą, iš esamos paskelbios medžiagos nustatyti sunku. 
Yra tik aišku, kad gana jaunas dar būdamas—zal net vos tik 
gavęs kunigo šventimus. Nėra abejonės, kad jo mintis tapti 
vienuoliu galutinai subrendo Šveicarijoje, kur jis buvo nuvy- 
kęs dar mokytis, pabaigęs kunigų seminariją, ir kur jis pirmą 
kartą susipažino su Vakarų Europos vienuolynais ir susitiko 
su vienuoliais, savo profesoriais. 


Sąmokslas 


Bet kaip savo širdies troškimą patenkinti? Kur žingsnius 
kreipti? 

Lietuvos Bažnyčia ir jos vienuolynai pergyvena skaudžią 
rusų priespaudą. Po 1863 m. sukilimo Lietuvoje ir Lenkijoje 

rusų valdžia daug vienuolynų uždarė, naujų steigti neleido, o 
tuos, kuriuos paliko, pasmerkė išmirti, nes neleido priimti 
naujų kandidatų. Tokiam likimui buvo palikti pranciškonai 
Kretingoje ir marijonai Marijampolėje. 

Kun. Matulevičius tėvus Marijonus pažįsta, nes juk 
Marijampolė yra jo gimtoji parapija. Vaikas būdamas girdėjo 
apie juos suaugusius kalbant; dar jie jį pakrikštijo, poterių 
mokė. Bet dabar, kada kun. Matulevičius galvoja tapti vienuo- 
liu, senoji Marijonų vienuolija beturi tik vieną vienuolį, išvą 
Senkų. Jis jau senas; su jo mirtimi baigiasi visa Marijonų 
vienuolija. 

Bet juk už carų Rusijos sienų yra daugybė vienuolynų, 
senų, plačiai šakas išplėtusių ordinų, garsių mokslininkais, 
rašytojais, pamokslininkais, profesoriais ir šventaisiais. Jėzui- 
tai, domininkonai, pranciškonai, benediktinai... 

Pasirinkimas didžiausias. Bet ir stabdis yra didelis. 
Viename laiške paskutiniam gyvam marijonui Matulevičius 
rašo: „Aš nuo senai jaučiu patraukimą į tobulesnį gyvenimą. 
Tik man gaila buvo apleidus mūsų krašte bažnyčią, kur tiek 
darbo yra, o darbininkų tiek maža, keliauti į svetimas šalis; 
taigi taip ir pasilikau"'. Štai kur paslaptis— Matulevičius yra 
lietuvis patriotas, nes jis idealistas. Jis nori būti vienuolis, 
Kristaus karys, tačiau jis nori savo jėgas aukoti lietuvių tautai, 
ją mokydamas ir dorindamas. Ir taip po ilgų svarstymų, nėra 
abejonės, po ilgų ir stiprių išgyvenimų jam subręsta mintis 
pamėginti slaptai atgaivinti jau karste gulinčią Marijonų 
vienuoliją. Tą pasiryžimą jis padaro jau būdamas Petrapilio 
Dvasinės Akademijos profesoriumi. 

1909 m. vasaros atostogų prof. Matulevičius vyksta į 
Marijampolę ir paskutiniam marijonų vadovui tėvui Senkui 
išdėsto savo sumanymą: slaptai atnaujinti Marijonų vienuoliją 
ir ją perorganizuoti taip, kad slaptumas būtų galima išlaikyti. 
„ Svarbiausia gi kliūtis slaptumui išlaikyti buvo marijonų dėvi- 
mas rūbas—baltas abitas. Tėvas Senkus prof Matulevičiaus 
sumanymą priima su dėkingu džiaugsmu—kaip iš dangaus 
atneštas —ir įgalioja jį vykti į Romą tartis dėl senosios regulos 

pritaikymo naujoms sąlygoms ir prašytis, kad jam pačiam 
leistų daryti įžadus be novicijato atlikimo. Prieš vykdamas į 
Romą, kun. Matulevičius dar pasirūpina savo sumanymui ir 
Varšuvos vyskupo pagelbininko Ruškevičiaus, tada slaptų 
vienuolynų Rusijos sienose globėjo, palankų pritarimą. 

Roma sutinka sumanymą palankiai: leidžia atnaujinti 
vienuoliją, pakeisti baltą abitą paprasta kunigo sutana, daryti 
ne iškilmingus, bet paprastus įžadus, pertvarkyti senus marijo- 
nų įstatus pagal naują bažnytinę teisę, kun. Matulevičiui 
daryti įžadus, o kun. Būčiui stoti į atnaujintos vienuolijos 
novicijatą. 

Sugrįžus iš Romos, kun. Senkus, kun. Matulevičius ir 
kun. Būčys vyksta į Varšuvą, kur vyskupo Ruškevičiaus namų 
koplyčioje kun. Matulevičius padaro įžadus, o kun. Būčys 
priimamas į novicijatą. To ivykio atatinkamas aktas surašo- 
mas 1909 m. rugpiūčio mėn. 29 d. Tai buvo Marijonų vienuo- 
lijos atnaujinimo pradžia. 


Šnipai ant kulnų... 


Po atostogų į Petrapilį sugrįžo du profesoriai: kun. J. 
Matulevičius ir kun. P. Būčys. Išore tie patys, bet pasiryži- 
mais ir siekimais ne tie patys-—abu slapto vienuolyno nariai. 
Ir taip pačioj carų Rusijos sostinėj, iš kurios ėjo visas katalikų 
skriaudimas ir vienuolynų marinimas, organizuojamas tiems 
piktiems sumanymams ryžtingas pasipriešinimas. Dabar kun. 
Matulevičius pertvarko įstatus ir ieško savo darbui naujų 
talkininkų. 

Ir jų jis randa—jam į talką pasižada ateiti visa eilė jau- 
nų idealistų kunigų. Bet kaip juos paruošti naujiems uždavi- 
niams? Rusų šnipai tuoj susęks, ir galas viskam. Dabar kun. 
Matulevičiaus ir atsakomybė didelė, nes jis jau naujai 
besikuriančios vienuolijos vadovas, kadangi paskutinis senųjų 
marijonų viršininkas jau miręs. 

Greit paaiškėja, kad Petrapily novicijato išslapstyti ilgai 
nepasiseks—jau yra ženklų, kad rusų šnipai aptiko pėdsakus. 
Tad ką daryti? Išsižadčti pradėto darbo ar keltis už Rusijos 

sienų? Kun. Matulevičius pasirenka antrąjį kelią-ryžtasi 
kurtis Šveicarijos Friburge, katalikų universiteto pašonėje. 
Tai įvyko 1911 m. rudenį. 

Jis tuoj atsisako iš Dvasinės Akademijos profesoriaus 
pareigų, tuo žygiu nepaprastai visus nustebindamas. Niekas 
nežinojo ir suprasti negalėjo, kodėl prof. Matulevičius atsisa- 
ko ne tik dabar garbingos ir patogios profesoriaus vietos—jis 
visos akademijos jaunimo mylimas ir ant rankų nešiojamas 
profesorius—bet ir beveik tikro galimumo prie pirmos progos 
tapti vyskupu. Iš tikro, kun. Jurgis Maiulevičius tada daro 
didelę auką—atsisako aiškios ir garbingos ateities, o renkasi 
neaiškią, sunkią, pilną vargo ir skausmo. Bet ką Dievas 
pasirinko savo įrankiu, tam Jis duoda ir įkvėpimo, ryžtumo 
bei jėgos. 

Dabar jau visas atgimstantis Marijonų vienuolynas Fri- 
burge; čia jo vyriausias vadovas, čia novicijatas; jame didokas 
būrys būsimųjų vienuolijos narių —kunigų ir brolių. Čia pat 
universitetas, o jame tada ir didelis būrys lietuvių studentų, 
būsimų nepriklausomos Lietuvos vertingų darbininkų. Kad 
niekas neįtartų, jog čia organizuojamas vienuolynas, marijonų 
novicijatas pavadinamas „studijų namais". Bet jie kažkaip 
užkliūva vienam profesoriui i ir jis praneša Romai, kad ten esą 
kažkas įtartino. Bet Roma žino, kas čia dedasi, ir rūpestingą 
profesorių greit nuramina. 


Naujos viltys 

Šioje naujoje vietoje kun. Matulevičius visa siela atsi- 
duoda naujos kongregacijos reikalams. Jis galvoja apie ateitį, 
būsimus darbus ir darbų būdus, rašo instrukcijas. Bet svar- 
biausia, jis formuoja jau dabar skaitlingo būsimų marijonų 
būrio dvasią ir papročius. Jis jiems perduoda jo norimos 
sukurti vienuolijos viziją. Tat jis pats išauklėjo pirmąją tėvų 
marijonų kartą. 

Po poros metų darbo Friburge kun. Matulevičius jau turi 
geroką būrį kunigų vienuolių ir dabar jau pats laikas dairytis 
darbo lauko. Grįžti visiems į Rusiją buvo pavojinga. Jo akys 
nukrypsta į Amerikos lietuvius išeivius. Jis ten 1913 m. ir 

nuvyksta su keliais tėvais marijonais. Vietos vyskupui leidus, 
Chicagoje įkuriamas pirmasis marijonų namas ir novicijatas. 
Iš tos mažytės sėklos per 25 metus išaugo šakota Marijonų 
Kongregacijos Amerikos Provincija. 

Didysis karas marijonų vienuolyno augimą Friburge 
sustabdė. Jo nariai pamažu išvažinėjo, vieni į Lietuvą, kiti į 
Lenkiją. Ir pats kun. Matulevičius grįžęs iš Amerikos atsi- 
rado Varšuvoje. Ten atsirado ir lenkai marijonai iš Friburgo. 
Vokiečiams okupavus tuos kraštus, nebeveikė ir prieš vienuo- 
lynus išleisti rusų įstatymai. Ta proga naudojasi kun. Matu- 
levičius ir Varšuvos priemiestyje Bielianuose organizuoja 
pirmąjį Marijonų Kongregacijos namą Lenkijoje. Jame jis 
pats praleidžia visą karo metą ir nutiesia lenkų marijonams 
stiprius dvasinius pagrindus. 

Bet jam labai rūpi ir lietuviai marijonai, kurių dalis pra- 
simušė į Lietuvą. Mėginimai patekti į Lietuvą vis nesekmingi 
—vokiečių karinės įstaigos neduoda leidimų. Galop 1918 m. 
kovo mėn. vyskupui Matulevičiui pavyksta išgauti iš vokiečių 
leidimą atvykti į Kauną. Pakeliui Vilniuje kun. Matulevičių 
pasiekia jam labai nemalonus gandas, kad jis siūlomas į 
Vilniaus vyskupus. Įprašęs vyskupą Karevičių jo kandidatū- 
ros neremti, jis skuba į Marijampolę ir čia visas pasineria į 
darbus—organizuoja pirmąjį Marijonų Kongregacijos namą 
Lietuvoje ir visaip padeda to meto Marijampolės lietuviams 
veikėjams kurti atbundantį lietuvišką gyvenimą. Jis čia 
visiems vyriausias ir tėviškiausias patarėjas, paslaugus jauni- 
mo globėjas ir mokytojas, autoritetingas tarpininkas tarp 
lietuvių visuomenės ir dar tebesančios krašte vokiečių val- 
džios. Jis čia visų gerbiamas, visų mylimas, kiekvienam 
prieinamas, visiems kuo tik gali padedąs. Saviesiems gi 
marijonams jis didžiausia pagalba besiorganizuojant į vienuo- 
lišką bendruomenę. 

Tačiau visas kun. Matulevičiaus gyvenimas taip klostosi, 
kad džiaugsmingų valandų jo gyvenime daug nebus—jo dalia 
yra vargas, skausmas, įtemptas darbas, nuolatinis rūpestis 
kitais, atsakingos pareigos ir nuolatinis palydovas... liga. Ir 

dabar Marijampolėje atsiradęs jis tikisi jau galėsiąs visas 
savo pajėgas aukoti kongregacijai ugdyti, jos veikimui orga- 
nizuoti ir pats toje bendruomenėje kaip vienuolis tyliai 
gyventi. Jau rodėsi dabar pradės pildytis jo širdies troškimas. 
Nesenai ir neilgai! Po kelių mėnesių jis jau pradeda vaikščioti 
labai skaudžiu Vilniaus vyskupo keliu. Savo kongregacijos 
vyriausiu vadovu jis pasiliks iki mirties, bet jos reikalais nuo 
šio laiko begalės rūpintis tik iš tolo, nes jo pečius jau slėgs 
kitos labai sunkios pareigos. 


2. NEKALT. PRADETOSIOS šVČ. P. MARIJOS SESERŲ 
KONGREGACIJOS STEIGĖJAS 


Carų Rusija bijojo ne tik vyrų vienuolių, bet ir moterų-ir 
moterų vienuolynai buvo sugniuždyti. Visoje Lietuvoje bebuvo 
likęs tik vienas išmirti pasmerktas benediktinių vienuolynas 
Kaune. 

Lietuvaitės, norėdamos pasirinkti vienuolišką gyvenimo 
būdą, nebeturėjo nė vienos lietuviškos kongregacijos ir stojo 
arba pas lenkes, kurios ir rusų priespaudos laikais sugebėjo 
įsisteigti daug slaptų kongregacijų, arba vyko ieškoti prie- 
glaudos pas kitas svetimas tautas. Kitos pasiekė Jungtines 
Amerikos Valstybes ir vėliau čia davė pradžią lietuvaičių 
vienuolynams (pav. Šv. Kazimiero Seserų Kongregacijos pir- 
mosios pionierės). 

Toji nenormali padėtis labai skaudino tikinčiųjų lietuvių 
patriotų širdį. Buvo jaučiamas gyvas reikalas turėti lietuvišką 
moterų vienuolyną. Didžiojo karo metu Petrapily buvo pradė- 
ta tuo reikalu šį tą daryti —buvo suburtas būrelis lietuvaičių 
Šveicarijos pauliečių pavyzdžiu į šv. Povilo Draugiją. Jos 
pasitarnavo tada į Rusiją pabėgusių lietuvių spaudos darbams. 
Vėliau grįžo nepriklausomon Lietuvon kartu su lietuviais 
pabėgėliais ir įsijungė į jau čia besikuriančią pirmąją lietuviš- 
ką seserų kongregaciją, kurios suorganizavimas yra vienas iš 
didžiųjų ark. Matulevičiaus darbų. 

Kongregacijos narių grupė 1936 metais Marijampolėje išleidžiant pirmajį 

Arkivyskupo Jurgio Matulevičiaus įsteigtosios N. Pr. Švč. P. Marijos Seserų 


Pasisekus Šveicarijoje padaryti gerą pradžią atgaivintai 
Marijonų Kongregacijai, J. Matulevičius pradėjo galvoti kaip 
čia įsteigti kokią vienuolišką bendruomenę ir lietuvaitėms. 
Jau buvo bemanąs pradėti tą darbą Šveicarijoje: pagal jo 
sumanymą, lietuvaitės, norinčios-būti vienuolėmis, turėjo vykti 
į Šveicariją ir ten pabaigusios novicijatą grįžti į Lietuvą dirbti 
katalikų visuomenės labui. Karas sutrukdė kun. Matulevičių 
tą sumanymą pradėti mėginti, tačiau jo prote ir širdy subran- 
dinta mintis taps kūnu tuoj, kai tik jis padės koją ant lietuviš- 
kos žemės. 

Jau žinome, kad jis skuba į Marijampolę 1918 m. pra- 
džioje, kai tik išgauna iš vokiečių reikalingą leidimą. Čia 
atvykęs, šalia kitų darbų jis tuoj pradeda burti į vienuolišką 
bendruomenę į šį gyvenimą linkusias mergaites, rašo įstatus, 
pats yra jų pirmasis vienuoliškojo gyvenimo mokytojas, joms 
darbo laukų nurodytojas. 

Lyg nujausdamas, kad nuo šios rūšies darbų jis bus greit 
atplėštas, tos kongregacijos pagrindus jis deda labai skubėda- 
mas—po pusės metų viskas buvo tiek pastūmėta pirmyn, kad 
Seinų vyskupas Karosas jau gali ją kanoniškai įsteigti, tai yra 
duoti bažnyčios sutikimą pradėti Kongregacijai veikti. Ir taip 
1918 m. spalių mėn. 15 d. būvo įkurta Nekaltai Prad. Švč. P. 
Marijos Seserų Kongregacija. Tai buvo pirmoji lietuviška 
seserų kongregacija nepriklausomoje Lietuvoje. 

Ši kongregacija, kaip ir kiekviena kita vienuolių bendruo- 
menė, turi bendrąjį ir specialųjį tikslą. Bendrasis tikslas yra 
vienas ir tas pats visų katalikų vienuolynų visame pasaulv-- +tai 
yra Dievo garbė ir siekimas krikščioniško tobulumo. Gi kas 
liečia specialųjį tikslą, tai čia kiekvienas ordinas ar kongrega- 
cija jau skiriasi vienas nuo kito. Vienos vienuolių bendruome. 
nės užsiima tik misijomis pagonių kraštuose, kitos misijomis 
tarp kitatikių, kitos tik ligonių slaugymu, kitos mokyklomis ir 
t. t. Dažniausiai įsipareigojama dirbti tik koks vienas darbas. 
Del tos priežasties ir yra daugybė įvairiausių vienuolynų. 

Kurdamas šią pirmąją lietuvišką seserų kongregaciją, J. 
Matulevičius nuėjo kitais keliais. Jis nepanorėjo, kad ji spe- 

cialiai užsiimtų tik kokiu vienu darbu, bet kad jos darbo 
laukas apimtų visas gyvenimo apraiškas, kur tik reikalinga 
paslaugi ranka ir į auką linkusi širdis; kad joje galėtų rasti 
vietos žmonės su įvairiausiais palinkimais, įvairiausiais talen- 
tais ir išsilavinimu; kad nė vienai mergaitei, kuri turi pašauki- 
mą vienuoliškai gyventi, nebūtų užkirstas kelias ir vienuolyne 
būnant dirbti tą darbą, kuriam ji turi palinkimą ir pasiruoši- 
mą. Tai J. Matulevičius bandė kurti katalikiško veikimo 
kongregaciją plačiausia to žodžio prasme. 

Ar jam pavyko? Ar jo vizija tapo kūnu? Ar jojo mintis 
tapo suprasta ir rado pasekėjų? Norint atsakyti į šiuos klausi- 
mus, pirma reikia nors suglaustai peržvelgti jo sukurtos 
kongregacijos darbo laukus. 

Kokius gi darbo laukus jis jai nurodė? 

Švietimas ir auklėjimas: vaikų katekizacija, vaikų darže- 
liai, pradžios mokyklos, gimnazijos, įvairios amatų mokyklos, 
kursai, paskaitos. 

Socialinės globos darbai: ligoninės, našlaičių ir senelių 
globa, pagalba skaitlingoms ir į vargą ar ligą patekusioms 
šeimoms. 

Spausdintas žodis: rašymas, iš kitų kalbų vertimas, 
spausdinimas ir platinimas gerų knygų ir laikraščių. 

Visuomeniškas veikimas: darbas įvairiose katalikiškose 
organizacijose: vaikų, moterų, mergaičių. 

Iš šios trumpos darbo sričių apžvalgos labai aišku, kad 
šioje kongregacijoje galėjo rasti sau vietą įvairiausio išsilavi- 
nimo ir įvairiausių palinkimų bei talentų žmonės, ko steigėjas 
ir siekė, nes jis norėjo suburti kuo didžiausią būrį žmonių į 
vieną vietą, kad kongregacija būtų stipri ir tokiu būdu daugiau 
gero padaryti pajėgianti. Jei jis būtų užbrėžęs jai tik kurią 
vieną iš anksčiau išvardintų sričių, tai Lietuvos sąlygose ji ne- 
būtų galėjusi išaugti į didesnį ir stipresnį darbo vienetą. 

Gyvenimas pateisino ark. Matulevičiaus lūkesčius. Nors 
Lietuvoje žmonės prie moterų vienuolynų nebuvo pripratę, 
nes senaisiais laikais Lietuvoje maža jų yra buvę, tačiau gan- 

das apie naujai įsteigtą vienuolyną plito ir kandidačių skaičius 
vis augo ir augo. Didėjant žmonių skaičiui, įvairėjo ir darbai. 
Ypač didelis susidomėjimas šia kongregacija pasireiškė pasku- 
tinį dešimtmetį, prieš paskutinįjį nelaimingąjį karą, tada, kada 
Lietuvoj prasidėjo didelis susidomėjimas popiežiaus Pijaus XI 
sukeltu nauju apaštalavimo sąjudžiu, vadinamu Katalikų 
Akcija. Mat, besirandant vis naujų katalikiško veikimo darbo 
sričių, reikėjo ir tam darbui atsidėjusių žmonių. Iš įvairių 
pusių kilo įvairių sumanymų. Vienas iš tokių buvo pradėti 
kurti vienuoliškais pagrindais bendruomenę, kurios nariai 
galėtų dirbti visuomeninį darbą naujausiomis jojo pasireiški- 
mo Žormomis—ypač padedant katalikiškoms vaikų, mergaičių 
ir moterų organizacijoms ir spaudai. Ypač kad tai jau buvo 
pradčia daryti kituose kraštuose (Olandija, Vengrija). Šia 
proga vėl iš naujo buvo atkreiptas dėmesys į ark. Matulevi- 
čiaus kūrinį —N. Pr. Švč. P. Marijos Seserų Kongregaciją. 
Prisiminta, kad ark. Matulevičius tokią darbo sritį šiai kungre- 
gacijai yra numatęs ir kad nieko naujo steigti nebereikia. 
Visos naujos kongregacijos steisimo pradininkės greitai įsijun- 
a6 į šią kongregaciją ir Katalikų Akcijos organizacijos greitai 
pajuto kongregacijos narių talką. 

Kai visa tai turi prieš akis, tuoj gali suvokti, kokios gilios 
išminties yra turėjęs ark. J. Matulevičius, kaip jis aiškiai 
pramatė Lietuvos gyvenimo sąlygas, jos visuomenės rūpesčius 
ir vargus. Aš drįsčiau tvirtinti, kad ark. J. Matulevičius šioje 
srityje buvo net drąsus naujų kelių ieškotojas ir užbėgęs gyve- 
nimui už akių kokia dvidešimt metų pirmyn. 

Per 20 metų jojo įsteigtoji kongregacija tapo skaitlingiau- 
sia kongregacija Lietuvoje—didelis būrys aukos nebijančių ir 
įvairiausio išsimokslinimo lietuvaičių susibūrė jos pavėsy; jos 
darbų vaisiai jau buvo gausiai paplitę po šios rūšies vaisių 
ištroškusią Lietuvos žemę. 

Arkivyskupo Jurgio Matulevičiaus sarkofagas Marijampolės bažnyčioje. 
Seselės čia dažnai ateina pasimelsti. 


UŽBAIGAI... 


Ark. J. Matulevičiaus dienoraštyje randame parašytą 
šitokį pageidavimą — pasiryžimą: „Duok Dieve, kad sudėgčiau 
kaip ta žvakė ant altoriaus nuo darbo kaitros ir meilės ugnies 
dėl Tavęs ir Tavo Bažnyčios". Atrodo aišku, kad šituose ke- 
liuose žodžiuose yra matoma visa J. Matulevičiaus asmenybė, 
charakteris ir gyvenimo programa. Toks pasiryžimas reiškia 
ne ką kitą, kaip pasiryžimą siekti tobulybės, šventai gyventi. 
Ir šventėti, šventojo tobulybės siekti abiem keliais—darbu ir 
meile. Darbu— Tėvynei, Bažnyčiai, Žmogui. Meile— Dievui 
ir Žmogui. Ir vieno ir kito arkivyskupo gyvenime randame su 
kaupu. Iš tikro, jį darbas suvargino ir meilė sudegino. lr juo 
daugiau kas nors rodė jam neapykantos, juo labiau jo širdį 
degino meilė. 

Nenuostabu tat, kad visi, kuriems teko su velioniu gyveni- 
me susidurti, ypač paskutiniais keliais metais prieš jo mirtį, 
vadina jį kilniu, humanišku, tolerantišku, kantriai pakenčian- 
čiu įžeidimus ir nuoskaudas, nekerštingu ir t.t. Visas šias ką 
tik išskaičiuotas ark. J. Matulevičiaus asmeny pastebėtas 
ypatybes padengia vienas žodis: šventas. 


Jei žmonių balsas yra Dievo balsas, kaip sako sena patar- 
lė, tai a. a. ark. Matulevičius atsiskyrė su šiuo pasauliu kaip 
šventasis, nes žmonės tuojau pradėjo jo užtarymo prašyti 
įvairiose savo sielos ir kūno negalėse. Jo kapas nuolat žmonių 
lankomas. Bet jis lankomas ne todėl, kad Marijampolės bažny- 
čioje pirmas toks kapas—sarkofagas, bet kad žmonių sielose 
šnabžda paslaptingas balsas: ateik, prašyk, jis užtars... Ir taip 
ėjo ir tebeeina, prašė ir tebeprašo... Ir sklinda gandas, kad 
užtarė ir tebeužtaria... Kad ir Bažnyčia suteiktų mūsų švento 
gyvenimo tautiečiui altoriaus garbę, prašykime šventųjų Vieš- 
patį kad ir šia malda: 

MALDA Į šVč. TREJYBE 


ARK. JURGIO MATULEVIČIAUS BEATIFIKACIJAI 
IR KANONIZACIJAI IŠMELSTI 


Švenčiausioji ir nedalomoji Trejybe, kuri Tau ištikimai 
tarnaujančių širdyse buveinę apsirenki ir po mirties jų 
nuopelnus tinkamai atlygini, suteik, meldžiame, kad Tavo 
tarnas Arkivyskupas Jurgis, kuris Nekaliai Pradėtosios 
Mergelės Marijos globos remiamas, apaštališkuoju uolumu 
„Tavo Bažnyčiai yra ištikimai tarnavęs, altorių garbe kuo 
greičiau būtų vertas apvainikuoti. Amen. 


Tėve mūsų, Sveika Marija, Garbė Tėvui. 


IMPRIMATUR. 
"AMC š Vilkaviškis, 1934. X. 2. 


+ M. REINYS 
Eppus Coadiutor 
Nr. 1931 

